Tragovi Pariza još uvek u Zvezdinom krvotoku: Zemun pao u 90. minutu! [VIDEO] - Sportska centrala\nTragovi Pariza još uvek u Zvezdinom krvotoku: Zemun pao u 90. minutu! [VIDEO]\n7 okt 2018. 14:59\nZemun – Crvena zvezda 1:2 (1:1)\nStojković 10′ – Joveljić 45’+2′, Marin 90’+1′\nFudbaleri Crvene zvezde stigli su do desetog trijumfa u Superligi ove sezone. Zemun je namučio crveno-bele, koji su svoje golove postigli u nadoknadi vremena prvog i drugog dela igre, a treba napomenuti da Ebisilio u prvom poluvremenu nije iskoristio jedanaesterac.\nCrvena zvezda je agresivno počela utakmicu u nameri da pobedom što pre zaboravi debakl u Parizu i već posle nekoliko minuta mogla je da povede. Golman Milošević se poigravao ispred svog gola, Joveljić mu je umalo ukrao loptu, a u nastavku akcije lopta je stigla do Marina koji je šutirao pored desne stative.\nPrvu ozbiljniju akciju pred golom crveno-belih Zemunci su pretvorili u gol, lopta je na desnoj strani stigla do potpuno samog Kukuličića koji je imao dovoljno vremena da uputi upotrebljivu loptu pred gol gostiju, a tamo je Stojković sproveo u mrežu pored Degeneka koji je zakasnio sa rekcijom.\nU 21. minutu situacija o kojoj će još biti dosta govora – dosuđen je jedanaesterac za Crvenu zvezdu nakon duela Jovančića i Vukadinovića. Jovančić je pao, čini se da kontakta nije bilo, ali je sudija Srđan Jovanović pokazao na belu tačku. Penal je loše izveo Ebisilio, iako je prevario golmana Miloševića, ali je pogodio stativu.\nTri minuta kasnije Vukadinović je šutirao pravo u Borjana, a na sledeće uzbuđenje čekalo se osam minuta. Luković je umalo izgubio loptu kao poslednji čovek odbrane, ali je uspeo da izdrži duel sa Rodićem, da bi minut kasnije Babić imao odličnu priliku, Milošević je već bio savladan, ali je lopta prohujala pored leve stative. Nedugo nakon toga Kukuličić je loše šutirao iz izgledne situacije, a dobro priliku propustio je i Pavkov u 37. minutu kada je Milošević skrenuo loptu pored leve stative. Izjednačenje je stiglo u drugom minutu nadoknade vremena, odbrana Zemuna je pogrešila, lopta je stigla do Joveljića koji je odmah šutirao i pogodio donji desni ugao Miloševićevog gola.\nZvezda je krenula još agresivnije u drugom poluvremenu, ali nije bilo pravih prilika iz kategorije stopostotnih. Pavkov je pokušao u 57. minutu, Milošević je bio na mestu, a Kafu je u 68. minutu bio „kratak“ na drugoj stativi. Marin je u 71. minutu pogodio stativu, lopta se potom odbila od Miloševića ali je na njegovu sreću krenula ka aut liniji.\nU poslednjih dvadesetak minuta Vladan Milojević je sve karte bacio na napad, na terenu se posle oporavka od povrede ponovo našao i Ričmond Boaći, a upravo je reprezentativac Gane imao važnu ulogu u pobednosnom golu Crvene zvezde.\nIgrao se 91. minut, Boaći je sjajno asistirao do Marina, koji je hladnokrvno savladao Miloševića. Do kraja utakmice uzbuđenja više nije bilo pa je Crvena zvezda stigla do desetog trijumfa u šampionatu.


Nova američka pomoć Palestincima\nDržavna sekretarka Hilri Klinton pozdravlja palestinskog premijera, Salama Fajeda, tokom video konferencije, 10. novembar, 2010.\nSjedinjene Države su najavile da će ove godine dati palestinskim vlastima dodatnih 150 miliona dolara pomoći, u jeku sve veće zategnutosti izmedju Palestinaca i Izraelaca oko zastalih bliskoistočnih mirovnih pregovora.\nAmerička državna sekretarka Hilari Klinton danas je najavila novi paket pomoći na konferenciji za štampu, u okviru koje je uspostavljen i video link sa palestinskim premijerom Salamom Fajedom.\nHilari Klinton je takodje izrazila razočarenje povodom izraelskog saopštenja da će izgraditi 1300 stanova u spornom Istočnom Jerusalimu. Ona je međutim istakla da je pozitivan ishod bliskoistočnih mirovnih pregovora još uvek moguć. Klinton treba sutra da se sastane sa izraelskim premijerom Benjaminom Netanjahuom u Vašingtonu.\nPalestinci se protive izraelskoj izgradnji na teritoriji koju žele kao deo svoje buduće države. Oni su saopštili da se neće vratiti na direktne pregovore sa Izraelom dok je izgradnja u toku. Palestinski predsednik Mahmud Abas zatražio je danas hitan sastanak Saveta bezbednosti Ujedinjenih nacija na kome bi se raspravljalo o novoj gradnji jevrejskih naselja.


Meteorolozi savetuju oprez: da li nam preti potop ovog proleća | Lifestyle | Vesti\nMeteorolozi savetuju oprez: da li nam preti potop ovog proleća 0 Podeli PODELI TWEET POŠALJI E-MAIL\nMeteorolozi savetuju oprez: da li nam preti potop ovog proleća\nPotopa neće biti tokom proleća 2015. godine tvrde naši meteorolozi, ali po prognozi Zaključujemo da ne bi trebalo da iznosite biljke napolje dok ne prođe prvi aprilski vikend!\nU prvih deset dana aprila u Srbiji se očekuju obilnije padavine, a prvi veći kišni talas već za naredni vikend, posebno u zapadnoj Srbiji, pa meteorolozi savetuju oprez i ističu da su prognoze svetskih servisa da našoj zemlji ovog proleća preti potop - neprecizne.\nMeteorolog Goran Mihajlović iz Republičkog hidrometeorološkog zavoda Srbije (RHZS) u izjavi Tanjug rekao je da se u subotu i nedelju može očekivati više kiše, naročito u jugozapadnoj, zapadnoj i delom u centralnoj Srbiji i to u pojednim krajevima do 40 milimetara padavina, prenosi Blic2. aprila 2015. godine. "To upućuje sve na dodatni oprez", rekao je Mihajlović i naveo da će u Beogradu za vikend biti do 20 milimetara padavina, a na planinama dalje povećanje snežnog pokrivača.\nOn podseća da Zavod sve informacije, meteorološka i hidrološka upozorenja, uključujući i ekstremne događaje, koji se za sada ne najavljuju, objavljuje blagovremeno. RHMZ pet dana unapared daje izveštaje o opasnim meteorološkim i hidrološkim događajima, što je sasvim dovoljno za adekvatno reagovanje sistema zaštite i spasavanja, rekao je Mihajlović i naveo da opasne pojave, poput poplave, imaju vek trajanja od nekoliko dana i ne mogu se prognozirati unapred za 15 ili 30 dana.\nTo je i razlog što se, kako kaže, prognoza svetskog meteo servisa "Accuweather" da našoj zemlji ovog proleća preti potop, može nazvati nepreciznom jer se ekstremni meoterološki dogadjaji, zbog svoje prirode, ne mogu predvideti dugo unapred.\n"Nemoguće je dva, tri meseca unapred prognozirati tako ekstremne događaje koji uslovljavaju poplave", rekao je on povodom prognoze, objavljene krajem februara, da nas ovog proleća čeka potop. Potop se, prema prognozi domaćih meteorologa ne očekuje, ali je, kako kažu, činjenica da su na proleće vodostaji reka u porastu, zbog topljenja snega i padavina kojih je najviše upravo u tom periodu.\nMihajlović je rekao da se prestanak padavina očekuju početkom naredne sedmice i dodao da će tokom cele prve dekade aprila često biti kiše, sa temperaturama za nekoliko stepeni nižom od proseka, do 16 stepeni. Takođe, narednih sedam do 10 dana ne očekuje se naglo topljenje snega, naprotiv, na planinama će doći do povećanja snežnog pokrivača.\nVIŠE: 3 načina da zaštitite biljke od jake kiše\nU drugoj dekadi aprila možemo očekivati stabilizaciju vremena i manji porast temeprature. Tako ćemo od 12. do 20 aprila imati više suvih dana, bez padavina, koje ponovo treba da očekujemo krajem tog perioda. Poslednjih deset dana aprila imaćemo postepeni porast temeprature ali i promenljivo vreme uz lokalne pljuskove i grmljavinu, rekao je Mihajlović. Takođe, on je rekao da se uragan "Niklas", koji je u severnoj Evropi odneo nekoliko života, kod nas neće osetiti.\nMihajlović je podsetio da su meteorološke službe Srbije, Crne Gore, Makedonije, Republike Srpske, Federacije Bosne i Hercegovine i Albanije formirale pre nekoliko dana konzorcijum za kratkoročnu prognozu vremena, zahvaljujuhci kome će se stanovništvo Srbije i zemalja regiona brže informisati o ekstremnim meteorološkim pojavama.\nBeograd Vremenska nepogoda Vreme Kiša Hot


Rogatica Home Page - ČAMDŽIJA: AKO SE DODIK NE ZAUSTAVI SAD, KASNO ĆE BITI KASNIJE\nKategorija: BiH Objavljeno: subota, 25 Avgust 2018 20:36 Autor rogatica.com Klikova: 1035\n- Međutim, oni su samo izvršili ono što im je vožd javno poručio. Oni su posljedica, a Dodikovo djelovanje je uzrok. Ako se Dodik ne zaustavi sad, kasno će biti kasnije. Pozivam Visokog predstavnika, ako se izliječio od hronične zabrinutosti i impotentnosti, da smijeni najodgovornije u RS-u i/ili im zabrani političko djelovanje i uticaj na dešavanja u javnom životu u RS i BiH.\nPotpredsjedavajući Vijeća naroda Republike Srpske Kemo Čamdžija smatra da kontinuitet dešavanja i napada na povratnike Bošnjake u tom bh.entitetu, njihovu imovinu, jezik, kulturu, a nadasve vjeru, potvrđuje, po ko zna koji put, napad na džamiju Ferhadiju u Banjoj Luci, u dane Kurban-bajrama.\n- Nije ovo incident ili izgred pijanih mladića, kako to pokušava okvalificirati MUP RS. Ovo je proizvod politike koju vodi politički vrh RS-a sa svojim otvorenim pozivima da se zaustavi, kako sam Milorad Dodik reče za ezane, arlaukanje s munara i time ušutkaju Bošnjaci - muslimani za svagda – naveo je Čamdžija za Fenu.\nSam čin negiranja genocida u Srebrenici, dokazanog i presuđenog od najviših međunarodnih sudskih instanci, dovoljan je, istakao je Čamdžija, da jasno potvrdi "da je riječ o nastavku politike stvaranja etnički čistih prostora, koristeći beskrupulozno sva sredstva i ponavljajući aktivnosti koje su, između ostalog, dovele do genocida".\n- Međutim, oni su samo izvršili ono što im je vožd javno poručio. Oni su posljedica, a Dodikovo djelovanje je uzrok. Ako se Dodik ne zaustavi sad, kasno će biti kasnije. Pozivam Visokog predstavnika, ako se izliječio od hronične zabrinutosti i impotentnosti, da smijeni najodgovornije u RS-u i/ili im zabrani političko djelovanje i uticaj na dešavanja u javnom životu u RS i BiH. Također, članice PIC-a, OSCE-a, institucije i organi sigurnosti i pravosudni organi, da svi moraju odlučno djelovati. U suprotnom, stvari više neće niko moći kontrolisati, a Bošnjaci sigurno neće hodati pognute glave – upozorio je potpredsjedavajući Vijeća naroda RS-a Kemo Čamdžija.


PUKA FORMALNOST | ZR KLIK\nPolitika- Gradski odbor SRS Zrenjanin smatra da je stanje u poljoprivredi alarmantno i poražavajuće, dok nam „Topalović“ maže oči sa politikom ostanka mladih na selu, davanje subvencija, zemlje u zakup po prioritetu, većinu građana podseća na Dinkićevo obećanje od 1000 evra. Činjenično stanje je sledeće: kompanija „Tenis“ je dogovorila sa vladom Srbije otvaranje 24 farme, za svaku farmu po 3000 hektara poljoprivrednog zemljišta i 15 hektara građevinskog zemljišta, što ukupno iznosi 72000 hektara poljoprivrednog i 360 hektara građevinskog zemljišta.\nU Vojvodini se izdaje oko 150000 hektara državnog zemljišta, iz čega proizilazi da se jednoj kompaniji daje oko 45% ukupnog zemljišta i to bez licitacije po ceni od 207 evra godišnje po hektaru.\nPoučeni dosadašnjom praksom uveliko najavljenih investicija kao što je kompanija „Al rawafed“, koja već dve godine koristi preko 3500 hektara, znamo da je potpisivanjem navedenog ugovora 2014. godine najavljivan procvat srpskog agrara, basnosnovno veće prinose, primene još neviđenih primena agrotehnike, navodnjavanja kao u poljima pirinča.\nUgovorom sa VU Morović je dogovoreno da se isplaćuje 20% od profita, a 15% od planiranog profita u ratama za tekuću godinu. Do sada kompanija „Al rawafed“ nije isplatila ni jedan dinar, jer je poslovala već u prvoj godini sa 200 miliona dinara „gubitaka“ i kreditnim zaduženjem od pet milijardi dinara.\nPostavljamo prosto pitanje, kako je moguće da prilikom potpisivanja ugovora nisu urađene procene rizika, bankarske garancije, provera referenci o navedenoj kompaniji? Prilikom najavljivanja potpisivanja ugovora rečeno je da je to vodeća poljoprivredna kompanija iz UAE, prema istraživanju insajdera ta kompanija je dobila licencu za rad tri meseca pre potpisivanja „najveće poljoprivredne investicije“. Vodeći se navedenim činjenicama možemo pretpostaviti da nas ovo veliko najavljivanje kompanije „Tenis“ u potpunosti podseća na prethodni ugovor sa kompanijom „Al rawafed“.\nZa vladajuće režime potpisivanje ugovora gde se „krčmi“ državna imovina su stvar formalnosti, uglavnom se sve svodi na stvaranje lične imovniske koristi i političke podobnosti. U svemu tome prosečan građanin Srbije ne vidi interes, boljitak niti bilo kakvu jasnu viziju budućnosti.\nGradski odbor SRS podseća građane da nije istina da moramo da ispoštujemo u potpunosti Sporazum o stabilizaciji i pridruživanju, najbolji primer su poljaci, koji imaju 2000 hektara poljoprivrednog zemljišta u vlasništvu stranaca, kao loš primer imamo Rumuniju, gde je prodato više od 800000 hektara zemljišta.\nZa našu lokalnu samoupravu to je puka formalnost, jer smatraju da je izglasavanje navedene odluke proceduralni korak koji će se obaviti na sledećem zasedanju Skupštine- istakao je Dalibor Radosavljević, predsednik GO SRS Zrenjanin.\nPostavljamo pitanje svim građanima, da li je postojeća vlast po meri stranaca ili po meri sopstvenih građana?


Nove cene poziva od 1. januara 2009. godine Nove cene poziva od 1. januara 2009. godine – Personal magazin\nRepublička agencija za telekomunikacije je još u oktobru odobrila da impulsi 1.decembra 2008. godine poskupe za 100%. Do odlaganja tog poskupljenja došlo je posle intervencije Vlade Republike Srbije, koja je…\nRepublička agencija za telekomunikacije je još u oktobru odobrila da impulsi 1.decembra 2008. godine poskupe za 100%. Do odlaganja tog poskupljenja došlo je posle intervencije Vlade Republike Srbije, koja je reagovala na seriju drugih poskupljenja u tom periodu (gas, komunalije…), a u sklopu mera zaštite životnog standarda stanovništva u vremenu globalne ekonomske krize.\nUvažavajući ovakvu politiku Vlade, kompanija Telekom Srbija a.d. odlučila je da nova cena impulsa za privatne korisnike bude uvećana za 33%, umesto odobrenih 100%,\nVažno je napomenuti da se povećanje cena u fiksnoj telefoniji ne odnosi se na sve vrste poziva. Kada govorimo o lokalnim pozivima, cene razgovora za privatne korisnike uvećane su za 33%, dok je cena loklalnih poziva za poslovne korisnike ostala nepromenjena. Za privatne korisnike poskupljenje od 33% se odrazilo i na međumesne pozive, kao i na pozive ka mobilnim mrežama u vreme slabog saobraćaja. Isto važi i za pozive prema Republici Srpskoj, kao i za pozive prema fiksnim mrežama u Crnoj Gori,\nCene međnarodnih poziva za privatne korisnike ostale su nepromenjene, dok su cene međunarodnih poziva za poslovne korisnike smanjene za 24,9%. Za poslovne korisnike, cene poziva ka Republici Srpskoj i fiksnim mrežama u Crnoj Gori ostale su nepromenjene, dok su za 24,9% snižene cene poziva prema nacionalnim mobilnim mrežama u vreme jakog saobraćaja, kao i cene poziva prema mobilnim mrežama u Crnoj Gori.\nNove cene poziva od 1. januara 2009. godine was last modified: January 3rd, 2009 by Redakcija


Golić: Realizovane aktivnosti za prostorni plan Aerodrom Banjaluka – mojKontakt portal – Radio Televizija Kontakt\nBy Bojan Hrstić / 03. 04. 2019.\nZapočete su aktivnosti na izradi strategije dugoročnog podsticanja obnove zgrada u Republici Srpskoj. Obezbijeđena su donatorska sredstva za izradu strategije zaštite životne sredine Republike Srpske, rekla je Srebrenka Golić, ministarka za prostorno uređenje, građevinarstvo i ekologiju Republike Srpske.\nMinistarstvo za prostorno uređenje, građevinarstvo i ekologiju Republike Srpske u prvih 100 dana nove Vlade realizovalo je aktivnosti u vezi sa prostornim planom područja posebne namjene Aerodrom Banjaluka, zoning planom područja posebne namjene “Јanjske otoke” u Šipovu, te obezbjeđivanjem donatorskih sredstava za nabavku softvera za izdavanje elektronskih građevinskih dozvola.\nResorni ministar Srebrenka Golić rekla je Srni da je urađen radni tekst Nacrta zakona o izmjenama i dopunama Zakona o uređenju prostora i građenju kojim se stvara pravni osnov za donošenje uredbe o objedinjenim procedurama, uz pomoć partnera iz Međunarodne finansijske korporacije.\nOna je istakla da se jedna od izmjena Zakona odnosi na korekciju odredaba u vezi sa procedurom i načinom izrade dokumenata prostornog uređenja, što će olakšati jedinicama lokalne samouprave da jeftinije i jednostavnije izrade i donesu sprovedbene dokumente, što je jedan od preduslova za prelazak na elektronsko izdavanje građevinske dozvole.\nGolićeva je naglasila da su započete aktivnosti na izradi strategije dugoročnog podsticanja obnove zgrada u Republici Srpskoj, podsjetivši da obaveza njenog donošenja proizilazi iz odluka Ministarskog savjeta Energetske zajednice o primjeni u pravni i regulatorni sistem svih država članica EU direktiva o energetskoj efikasnosti.\nPrema njenim riječima, ovim mjerama je propisano da svaka zemlja treba uspostaviti dugoročnu strategiju za podsticanje ulaganja u obnovu nacionalnog fonda stambenih i poslovnih zgrada, javnih i privatnih.\nOna je napomenula da su obezbijeđena donatorska sredstva za izradu strategije zaštite životne sredine Republike Srpske i da će izradu ovog sveobuhvatnog dokumenta finansirati Vlada Švedske, posredstvom Razvoje agencije Švedske /SIDA/.\nGolićeva je za Srnu navela da su nosioci izrade ove strategije eksperti Stokholmskog instituta za životnu sredinu /SEI/, koje je Ambasada Švedske u BiH angažovala i koji su već započeli aktivnosti na realizaciji.\nBanjalučani negoduju zbog pješačkih prelaza: Izbrisale se “zebre”\nHan: Nije moguće balkansko proljeće


Uslovi usluga : Modna Kuca Balasevic, Zenska Moda\nBalašević Haljina Helena\nBalašević Kombinezon Eli\nBalašević Pantalone Betany\nHome :: Uslovi usluga\nUSLOVI KORIŠCENJA SAJTA\nDobrodošli na naš Websajt! Ovi USLOVI KORIŠCENJA regulišu Vaše korišcenje našeg websajta. Molimo Vas pažljivo pročitajte USLOVE KORIŠCENJA pre nego koristite (u daljem tekstu WEBSAJT).\n1.1 Korišcenjem WEBSAJTA smatra se da se slažete se sa USLOVIMA KORIŠCENJA i prihvatate ih u potpunosti. Ukoliko se ne slažete, molimo Vas da ne koristite WEBSAJT.\n2. DOSTUPNOST WEBSAJTA\n2.1 WEBSAJT je prezentovan TAKAV KAKAV JESTE.\n2.2 WEBSAJT je informacioni i komunikacioni servis koji je MODNA KUĆA BALAŠEVIĆ realizovala u svrhu prisustva na Internetu.\n2.3 MODNA KUĆA BALAŠEVIĆ ne daje garancije da će ovaj WEBSAJT zadovoljiti Vaše zahteve.\n2.4 MODNA KUĆA BALAŠEVIĆ svakodnevno ulaže napore da WEBSAJT bude dostupan 24 sata dnevno, 365 dana u godini. Uprkos tome, zbog same prirode Interneta, može doći do zastoja uzrokovanih serverom na kome se nalazi WEBSAJT, kao i drugim tehničkim pitanjima. U skladu sa tim, MODNA KUĆA BALAŠEVIĆ ne snosi odgovornost ukoliko je WEBSAJT u odredjenom trenutku nedostupan.\n3.1 MODNA KUĆA BALAŠEVIĆ preko WEBSAJTA pruža mogućnost registrovanim korisnicima da izvrše rezervacije artikla koje odaberu putem WEBSAJTA i preuzmu ih u radnji MODNE KUĆE BALAŠEVIĆ koju su naveli prilikom popunjavanja formulara rezervacije.\n3.2 Važnost Rezervacije je 24 sati od momenta kada se rezervisani artikli nadju u radnji koju je korisnik naveo.\n3.3 Ukoliko je Registrovani korisnik koji je obavio Rezervaciju od iste odustane, obavezan je da o tome odmah obavesti MODNU KUĆU BALAŠEVIĆ.\n4.1 MODNA KUĆA BALAŠEVIĆ ne preuzima odgovornost za materijale koje su nacinila ili publikovala treća lica a koja su vezana linkom na WEBSAJT MODNE KUĆE BALAŠEVIĆ.\n4.2 Ako odlucite da posetite bilo koji link koji na WEBSAJTU Vi to činite na bazi sopstvene odluke i odgovornosti, i preuzimate rizik u pogledu virusa ili slicnih štetnih elemenata.\n4.3 Sami linkovi na WEBSAJTU ne znače istovremeno da MODNA KUĆA BALAŠEVIĆ na bilo koji način sponzoriše ili je povezana sa entitetima koji su odgovorni za ažuriranje pomenutih Web sajtova trećih lica.\n4.4 Stranice WEBSAJTA takodje mogu sadržati linkove na druge stranice kako bi korisnik pristupio materijalima treće strane. Činjenica da je MODNA KUĆA BALAŠEVIĆ na svom WEBSAJTU postavila link na stranicu trećeg lica ne znači da time u odnosu na takvu stranicu, njene vlasnike ili pružaoce usluga iskazuje svoju podršku, odobrenje, pokroviteljstvo ili povezanost. U skladu sa tim, MODNA KUĆA BALAŠEVIĆ nije odgovorna za bilo kakav gubitkak ili štetu proisteklu iz pouzdavanja korisnika u proizvod ili uslugu dobijenu sa povezane stranice.\n5. VLASNIČKA PRAVA NAD SADRŽAJEM WEBSAJTA\n5.1 Autorska prava nad tekstom, grafikama, dizajnom, animacijama, logotipima i drugim intelektualnim svojinama sadržanim u materijalima na WEBSAJTU pripadaju MODNOJ KUĆI BALAŠEVIĆ. ili njenim davaocima licence, tako da je strogo zabranjeno njihovo reprodukovanje u bilo kom obliku bez prethodnog pismenog odobrenja MODNE KUĆE BALAŠEVIĆ.\n6.1 Lične podatke sakupljamo samo ukoliko ih Vi ponudite nama, kroz registraciju, popunjavanje formulara, anketa ili e-mailova, kao i sličnim situacijama u kojima odlučujete da podatke ponudite nama.\n6.2 E-mail adrese, poštanske adrese, kao i brojevi telefona prijavljenih korisnika WEBSAJTA, ne ustupaju se nikome (trećim licima) ni pod kojim uslovima. Obavezujemo se da Vaše podatke (formulari, ankete, korespondencija, i sl.) nećemo davati, pokazivati, iznajmljivati niti prodavati trećim licima. Opširnije o Privatnosti možete pronaći u Privatnost podataka\n7. ODRICANJE OD OGOVORNOSTI\n7.1 MODNA KUĆA BALAŠEVIĆ ulaže maksimalan napor da obezbedi pouzdane i tačne informacije na WEBSAJTU u trenutku objavljivanja. Medjutim, MODNA KUĆA BALAŠEVIĆ ne može garantovati da će informacije u svakom momentu biti tačne, kompletne i ažurirane.\n7.2 Korisnik WEBSAJTA koji želi da stupi u poslovan odnos sa MODNOM KUĆOM BALAŠEVIĆ, ne treba se samo osloniti na informacije na WEBSAJTU, već treba uputiti direktan upit odgovarajućoj poslovnici MODNE KUĆE BALAŠEVIĆ. Shodno tome, MODNA KUĆA BALAŠEVIĆ ne pruža bilo kakve garancije pružene putem WEBSAJTA u vezi bilo kojih proizvoda ili usluga, i na taj način ne može biti odgovorna na direktne ili indirektne štete koje mogu nastati korišćenjem informacija sa WEBSAJTA.\n7.3. MODNA KUĆA BALAŠEVIĆ zadržava pravo da izmeni bilo koji deo WEBSAJTA bez predhodnog obaveštenja.\n8.1 USLOVI KORIŠĆENJA mogu se promeniti ili dopuniti bez najave i oni se smatraju trenutnom odlukom MODNE KUĆE BALAŠEVIĆ.\n9. NADLEŽNO ZAKONODAVSTVO\n9.1 Za sve sporove koji su nastali iz ovih uslova i pravila nadležan je Opštinski sud u Beogradu, Republika Srbija. MODNA KUĆA BALAŠEVIĆ zadžava pravo da pokrene postupke i pred sudovima drugih zemalja u cilju zaštite sopstvenih prava.\nMODNA KUĆA BALAŠEVIĆ, Pere Velimirovića 13, 11090, Beograd, Republika Srbija.


2x2GB DDR2 SO-DIMM 800MHz (za laptop)\nPo dogovoru je kupcu obezbedjen transport o nasem trosku a kupac se nikad nije pojavio u dogovorenom terminu i mestu. Stoga negativna ocena za neozbiljnost i nepostovanje tudjeg vremena i novca. Vrlo nekorektno nas je bacio u neprijatnu situaciju i trosak oko isporuke. Svako trazi nesto da se pocasti, ne postoji nista besplatno!\nIstina.Ono što poštovani gospodin nije spomenuo je mala činjenica da sam kontakt osobu obavestio SMS porukom o sprečenosti mog dolaska na dogovoreno mesto ,zbog produžetka radnog vremena.A da odemo još dalje,nikakav trošak oko isporuke dotični nije imao s obzirom da mu robu u Beograd donosi čovek koji već radi kod železničke stanice i preuzimanje je kod njega na poslu!\nEto,neću propasti zbog jedne negativne ocene,a Vi ostali razmislite da li želite da poslujete sa čovekom koji u obrazlaganju bilo čega(u ovom slučaju moje ocene)prećutkuje relevantne činjenice i pokušava da ispadne žrtva,a da Vas napravi budalom.Pozdrav!


Boravak korisnika na Mitrovom Polju – Udruženje Živimo zajedno\nBoravak korisnika na Mitrovom Polju\nKorisnici udruženja „Živimo zajedno“ imali su priliku da u periodu od 10. do 17. avgusta borave u odmaralištu Crvenog krsta na Mitrovom Polju.\nOsim odmora, korisnici su učestvovali i u brojnim zajedničkim aktivnostima. Svakoga dana organizovane su šetnje u prirodi, a na bazenu koje odmaralište poseduje, korisnici su se oslobađali straha od vode, uživali u igrama sa loptom i plivali.\nOrganizovane su i brojne zajedničke aktivnosti – različite igre sa loptom (košarka, odbojka…), kvizovi (pitalice, asocijacije…), društvene igre (ne ljuti se čoveče, karte, uno…), a posebna zabava bila je uz imitacije i pevanje na karaoke mikrofon.\nBoravak u odmaralištu Crvenog krsta na Mitrovom Polju za korisnike udruženja „Živimo zajedno“ bio je od višestrukog značaja. Korisnicima je prijao boravak u prirodi, učestvovanje u različitim aktivnostima i sam odmor van grada. Za pojedine korisnike ovo je bilo prvo odvajanje od porodice na duži vremenski period.\nBoravak je organizovao Crveni krst Beograd, a finansijski su podržali naši sugrađani.


Kakav je zakon u vezi sa zimskim gumama u DRŽAVA? - Michelin\nZašto nije obavezno posedovati zimske gume?\nPostoji nekoliko razloga zašto zimske gume nisu obavezne u UK. Najočigledniji je taj što u mnogim delovima države su uslovi u toku zime retko toliko oštri da zahtevaju zimske gume. Drugi razlog je taj što usled retke pojave snega i leda na putevima, većina vozača jednostavno neće voziti ukoliko su uslovi toliko loši. Obratite pažnju da čak iako lanci za sneg nisu obavezni, imate pravo da ih koristite u Ujedinjenom Kraljevstvu.\nZimske gume i osiguranje\nPošto zimske gume nisu obavezne u UK, bilo je primera u prošlosti da osiguravajuća društva povećavaju premiju za korisnike koji koriste zimske gume. Ova tačka je regulisana od strane Udruženja osiguravajućih društava u Britaniji (Association of British Insurers ABI). Izdali su izjavu koju je potpisalo nekoliko osiguravajućih društava koja su se složila da ne primenjuju premiju ili menjaju pokrivenost ukoliko postavite zimske gume. Ipak, preporučuje se da obavestite svoje osiguravajuće društvo o činjenici da koristite zimske gume.\nUkoliko želite da izbegnete bilo kakve probleme sa vašim osiguravajućim društvom, proverite da li vaše zimske gume pravilno postavljene prema specifikaciji vašeg vozila.\nKakav je zakon u vezi sa zimskim gumama u inostranstvu?\nZašto da čekate da se zaglavite u mećavi da biste postavili svoje zimske gume? Otkrijte zlatno pravilo u vezi sa zimskim gumama: kada temperatura padne ispod +7°C, vreme je da stavite zimske gume.


Ambasadori SAD u Beogradu i Prištini: "Vreme je da se Srbija i Kosovo vrate dijalogu" - Nedeljnik\nAmbasadori SAD u Beogradu i Prištini: "Vreme je da se Srbija i Kosovo vrate dijalogu"\nVreme je da Kosovo ukine takse, da Srbija odgovori na konstruktivan način, da prestanu provokacije sa obe strane, da se Beograd i Priština vrate dijalogu koji predvodi Evropska unija, i da se obe strane odvažno opredele za mir, ocenjuju u autorskom tekstu za "Politiku" i prištinski "Zeri" američki ambasadori u Beogradu i Prištini Kajl Skot i Filip Kosnet\nAmbasadori SAD u Beogradu i Prištini naveli su da je vreme da se Srbija i Kosovo vrate dijalogu, preneo je B92.\nVreme je da Kosovo ukine takse, da Srbija odgovori na konstruktivan način, da prestanu provokacije sa obe strane, da se Beograd i Priština vrate dijalogu koji predvodi Evropska unija, i da se obe strane odvažno opredele za mir, ocenjuju u autorskom tekstu za "Politiku" i prištinski "Zeri" američki ambasadori u Beogradu i Prištini Kajl Skot i Filip Kosnet.\n"Ako tako uradite, optimisti smo da možete postići istorijski sporazum o normalizaciji u 2019. godini", saglasni su Kajl Skot i Filip Kosnet.\n"Taj uspeh bi položio temelje mirnije i naprednije budućnosti svih naroda u ovom regionu", ocenjuje se u tekstu ambasadora.\nPredsednik Donald Tramp je, podsećaju, nedavno pisao liderima Srbije i Kosova da bi podstakao obe strane da "iskoriste trenutak i svoje političko vođstvo upotrebe za donošenje odluka" koje bi zadovoljile interese obe strane.\n"Verujemo da je sporazum moguć i nadamo se da ćemo ga proslaviti zajedno s vama, baš kao što slavimo hrabrost grčkih i makedonskih vođa", ocenjuju u autorskom članku, i dodaju da bi kreativnost koju su pokazali lideri u Atini i Skoplju kako bi rešili decenijski spor trebalo da posluži kao inspiracija svima u regionu.\n"SAD niti su, niti će propisivati kako to rešenje treba da izgleda, ali veruju da mora biti primenljivo kako na Kosovu tako i u Srbiji i da mora doprineti dugoročnoj stabilnosti u regionu", poručuju ambasadori.\nNa liderima i njihovim timovima je, kako su istakli, da se vrate pregovorima predvođenim Evropskom unijom i ispitaju sve mogućnosti, kao i da na jasan i otvoren način komuniciraju sa svojim građanima - što bi ne samo osiguralo da pregovori odražavaju volju naroda, već i pomoglo u prevazilaženju strepnje i sumnjičavosti.\n"Ukoliko dve strane ne iskoriste ovu priliku, rizikujete da propustite najbolju priliku za čitavu jednu generaciju", navode oni.\n"Trajan i primenljiv kompromisni sporazum je u interesu obe zemlje, a dugoročna stabilnost i prosperitet Kosova i Srbije zavise od povratka dijalogu predvođenog EU i hrabrosti da se pravaziđe prošlost i zajedno gradi zajednička budućnost", zaključili su ambasadori.\nNema dijaloga o aksiomi da je Kosovo posebna država sa Kosovskom Mitrovicom i Trepčom\nDiplomatija neki put greši kao sada da uporno traže neke dijaloge izmedju političkih funkcionera Srbije i Kosova o problemiama,koji to uopšte - nisu:Kosovska.Mitrovica i Trepča su na KOSOVU...


liga mladih – Igokea – Republika Srpska\nHome > Posts tagged "liga mladih"\nSjajna sezona juniora\nby Igo - 26/06/2017 0\nJuniori Igokee sezonu 2016/17 završili su sa titulom junirskog šampiona Bosne i Hercegovine. U finalu naš tim savladao je ekipu sarajevskog Koša rezultatom 69:62 i tako sa omjerom 20:0 završio ovogodišnje izdanje Lige Mladih. Naš igrač Dalibor Ilić proglašen je za MVP finalnog turnira. U nastavku pročitajte izjavu trenera Žarka Milakovića\nNova pobjeda za juniore\nby Igo - 12/06/2017 12/06/2017 0\nU 14. kolu Lige Mladih naša ekipa je na domaćem parketu savladala ekipu sarajevskog Koša 75:68. Ovom pobjedom naš tim i dalje drži prvu poziciju u juniorskom prvenstvu sa 14 pobjeda iz isto toliko utakmica. Druga je ekipa Sparsa sa pobjedom manje, a treći je upravo Koš sa 11 pobjeda\nby Igo - 05/06/2017 0\nI ovog vikenda nastavljaju se sjajne partije naših juniora. U dvanaestom kolu Lige Mladih na domaćem parketu savladali smo Turbinu iz Jablanice, konačnim rezultatom 124:53. Naš tim je i dalje na čelu tabele sa maksimalnih 12 pobjeda. Već nakon pete minute utakmice naš tim ima dvocifrenu prednost – 17:6, a do


Neophodan zajednički pristup problemu iregularnih migracija\nBeograd/Beč, 5. oktobar 2021.\nMinistar unutrašnjih poslova u Vladi Republike Srbije Aleksandar Vulin izjavio je danas u Beču da Srbiju i Evropsku uniju pogađaju isti bezbednosni izazovi – organizovani kriminal i iregularne migracije, na koje se uspešno može odgovoriti samo čvrstom saradnjom.\nVulin je na zajedničkoj konferenciji za novinare, nakon sastanka sa ministrom unutrašnjih poslova Republike Austrije Karlom Nehamerom, ponovio da Srbija nije i neće biti prostor za migrante.\nNa našu teritoriju se ne može ilegalno ulaziti i izlaziti i ona nije odskočna daska za ulazak u Austriju ili bilo koju drugu zemlju. Braneći našu teritoriju, branimo vašu zemlju i svaku drugu državu. Čuvajući naš način života, čuvamo i vaš, istakao je ministar.\nOn je, naglasivši da se Srbija, iako nije članica Evropske unije, suočava sa istim izazovima kao i države članice, rekao da naša država u borbi protiv posledica iregularnih migracija, za koje nije ni najmanje kriva, treba da ima položaj i pomoć kao da je članica EU.\nPrema njegovim rečima, svaki migrant koji je zaustavljen na granici Srbije jedan je migrant manje u Beču i svaki migrant koji je iz Srbije vraćen u zemlju porekla jedan je migrant manje koji bi bio vraćen iz Beča.\nZaštita srpskih granica predstavlja i zaštitu granica Austrije. Što pre zaustavimo iregularne migrante, imaćemo više prostora i vremena da štitimo naše zemlje i način života u njima, istakao je Vulin.\nPrema njegovim rečima, nasilna promena suštine Srbije, geografije, demografije, stanovništva i načina života, nije prihvatljiva.\nZato Srbija ne može biti mesto gde će se migranti okupljati i čekati da pređu u neku drugu zemlju. Ne želimo da teret migrantske krize prenosimo na svoje susede i zato nam je dragocena saradnja sa Austrijom i našim susedima, kao i zajednička razmišljanja o mogućnostima za repatrijaciju svih iregularnih migranata sa naših prostora, poručio je ministar.\nOn je naglasio da Austrija neće postati uspešnija i stabilnija ako Balkan postane mesto na kome će desetine hiljada migranata pokušavati da pređu u nju, niti će Srbija biti stabilna i sigurna ukoliko Severna Makedonija postane prostor na kome će hiljade migranata nekontrolisano lutati i pokušavati da pređu na naš prostor.\nSamo zajedničkim odgovorom možemo da se nosimo sa migrantskom krizom. Zahvalan sam što je prihvaćen naš predlog da napravimo zajedničke srpsko-austrijske patrole na granici prema Severnoj Makedoniji, a složili smo se da u te patrole pozovemo i kolege iz Mađarske, ukazao je Vulin.\nNehamer je istakao da Austrija i Srbija imaju zajednički cilj – da intenzivnom saradnjom stanu na put krijumčarima ljudi i iregularnim migrantima.\nOn je naglasio da taj zajednički rad daje dobre rezultate i da su zahvaljujući saradnji sa srpskom policijom uhapšena 144 krijumčara ljudi i uhvaćeno više od 6.000 migranata.\nAustrija podržava srpsku policiju na granici sa Severnom Makedonijom sa deset policajaca. Dogovorili smo se o tome da ćemo obezbediti i dva drona koja će ubuduće biti angažovana na granici između Srbije i Severne Makedonije, rekao je austrijski ministar.\nNehamer je istakao važnost platforme za borbu protiv iregularnih migracija, čiji je deo i Srbija, kao jedan od osnivača.\nVulin i njegov domaćin obišli su austrijsku specijalnu jedinicu „EKO Kobre“ i na strelištu u Hohfilcenu prisustvovali taktičkoj vežbi na kojoj su pripadnici ove jedinice prikazali veštine i sposobnosti u upotrebi eksploziva i specijalnih vozila, kao i obuku pasa.\nMinistri su naglasili značaj zajedničkih obuka srpske Specijalne antiterorističke jedinice i austrijske Specijalne jedinice „EKO Kobre“ i dogovorili njihovo dalje intenziviranje.\nVulin je istakao da su u borbi protiv terorizma i organizovanog kriminala razmena iskustava specijalaca dveju zemalja i usavršavanje novih znanja i metoda izuzetno značajni.\nKriminalci, kako je naveo, svakodnevno usavršavaju nove metode i načine za činjenje krivičnih dela i zato naše policije, posebno specijalne, moraju biti korak ispred njih, spremne da efikasno odgovore na svaku bezbednosnu pretnju.


AUTO ČAČAK PROMET - O NAMA\nAutoČačak promet doo\nPreduzeće Auto Čačak Promet doo je ovlašćeni prodajni diler i serviser ŠKODA vozila koje poslovanje realizuje kroz četiri poslovne jedinice: Auto Čačak Promet, Čačak; Auto Čačak Promet, Novi Beograd; Auto Čačak Promet, Krnjača i Auto Čačak Promet, Niš.\nAuto Čačak Promet se razvio u pouzdanog poslovnog partnera prepoznatljivog po uspešnim poslovnim rezultatima, profesionalnom pristupu u prodajnim-servisnim procesima i zadovoljenju potreba kupaca.\nU moderno opremljenim ŠKODA prodajno-servisnim centrima izgrađenim po ŠKODA standardima, možete da dobijete sve relevantne informacije o novim ŠKODA modelima, servisnim uslugama, originalnim rezervnim delovima i dostupnim izvorima finansiranja.\nAuto Čačak Promet prodajno-servisni centar, Čačak je izgrađen po najvišim ŠKODA standardima i obuhvata moderan prodajni salon i radionice za pružanje servisnih usluga. Sve je počelo sa dobrom idejom 1991. godine, a za njenu realizaciju je bio potreban trud, rad i strpljenje. Danas ŠKODA prodajno-servisni centar u Čačku kupcima pruža kvalitetne usluge prodaje i servisa ŠKODA modela, kao i savetovanja oko dostupnih izvora finansiranja. Osnovni principi poslovanja su profesionalnost i posvećenost klijentima.\nAuto Čačak Promet prodajno-servisni centar, Novi Beograd je izrađen po najvišim ŠKODA standardima, a odlikuje ga profesionalan pristup u prodajnom-servisnom procesu i maksimalno zadovoljenje zahteva kupaca. Auto centar kupcima pruža kompletan set usluga od odabira novog ŠKODA automobila, održavanja i servisiranja, do predloga izvora finansiranja. U prijatnom prodajnom ambijentu, ljubazno i stručno osoblje upoznaće kupce sa najnovijim ŠKODA modelima. Osnovni principi poslovanja su profesionalan pristup u prodajnom i servisnom procesu.\nAuto Čačak Promet prodajno-servisni centar, Niš je izgrađen po najvišim ŠKODA standardima i ovlašćeni je prodavac ŠKODA vozila na teritoriji centralne, južne i jugoistočne Srbije. Stručno prodajno osoblje upoznaće kupce sa novim ŠKODA modelima i uslovima finansiranja, a servis je opremljen sa najsavremenijom opremom i alatima. Osnovi principi poslovanja su posvećenost klijentima i zadovoljstvu njihovih potreba.\nOdlični poslovni rezultati Auto Čačak Promet poslovnog sistema rezultat su pažljivog planiranja poslovne strategije koja je usklađena sa ŠKODA poslovnim standardima.\nDobrodošli u Auto Čačak Promet prodajno-servisne centre. Stručni prodajni i servisni savetnici upoznaće Vas sa ŠKODA modelima i uslugama servisiranja.\nBroj telefona +381 32 303 577\n©2020 Autočačak Promet doo


I aktivisti iz BiH se udružili protiv Rio Tinta: Poslali snažnu podršku ekolozima iz Srbije | Banjaluka.net\nNevladine organizacije iz BiH izrazile su veliku zabrinutost zbog novih prijetnji u zagađivanju rijeke Drine, prenosi Srpskainfo.\n– Rudarska kompanija Rio Tinto, koja planira iskopavanje na obali Drine, je prepoznata kao kompanija kojane poštuje ekološke standarde, koja koristi izuzetno prljavu tehnologiju prerade rude, koja jeizazvala nekoliko ekoloških katastrofa u poslednjih 30 godina širom svijeta. Tehnologija za preradu litijuma podrazumijeva korišćenje izuzetno toksičnih materijala, prije svega korišćenje sumporne kiseline koja se zagreva do 250 stepeni. Prema procjenama stručnjaka to bi dovelo do uništavanja šume, rijeke, biljnog i životinjskog svijeta u prečniku od 50 kilometara oko rudnika, a posljedice bi se osjetile u prečniku od 200 kilometara od rudnika. Dok je za potpuni oporavak zemlje nakon prestanka rada rudnika potrebno preko 500godina- navodi se u pismu podrške Savezu ekoloških organizacija.\nOni su pozvali i druga udruženja i organizacije koje se bore za zaštitu rijeka u Bosni i Hercegovinida im se pridruže i pomognu u borbi očuvanja Drine i svih njenih pritoka.\n– Otvaranje rudnika litijuma kod Loznice u Srbiji, koju planira kompanija Rio Tinto, ima svepretpostavke da prouzrokuje zagađenje velikih razmjera putem rijeke Jadar u Srbiji, a koja seuliva u rijeku Drinu kao zajedničku prirodnu granicu BiH i Srbije. Građani BiHkao i brojna udruženja su izuzetno zabrinuti zbog novih prijetnji kojima se nagovještavauništavanje barskog eko sistema donjeg sliva rijeke Drine i zagađivanje podzemnih tokovazdrave i pitke vode- poručila je Snežana Jagodić Vujić, iz eko udruženja “Eko put” Bijeljina.


Izvor: Pravda arhiva vesti 20.02.2019 - Naslovi.net\nOva žena će ramušu doći glave: Ona će biti novi premijer, Haradinaj će prebledeti! Dobila zeleno svetlo, evo i od…\nU političkim i krugovima analitičara na Kosovu su prisutne špekulacije da bi predsednica političke stranke Alternativa i poslanica Skupštine Kosova, Mimoza Kusari Ljilja mogla biti premijer tehničke vlade koja bi mogla biti formirana u slučaju… »\nSubotičanin koji se sumnjiči da je usmrtio Nebojšu Markovića u Beogradu, navodno ubijao po Evropi. Objavljen snimak na kojem Der navodno puca u Ivana Serdarušića. Čaba Der (39) iz Subotice, za kojim srpska policija traga zbog sumnje da je 5… »\nLavrov: Zapad nastavlja s drskom politikom i na grub način uvlači Balkan u NATO! (video)\nRuski ministar spoljnih poslova Sergej Lavrov smatra da Zapad na grub način gura zemlje Balkana da postanu članice NATO-a ne osvrćući se na narode ovih država. - Zapad nastavlja sa svojom drskom politikom uvlačenja ovog regiona u NATO u potpunosti… »\n20.02.2019 Pravda, kategorije


Radio TV Stara Pazova - Nova generacija staropazovačkih najboljih đaka nagrađena putovanjem na ostrvo Krf\nNova generacija staropazovačkih najboljih đaka nagrađena putovanjem na ostrvo Krf\nU Staroj Pazovi je predstavljen projekat Stopama naših predaka, koji realizuje Svetosavsko zvonce, časopis Srpske pravoslavne crkve sa blagoslovom Njegove Svetosti Patrijarha srpskog gospodina Irineja. Po sedmi put će najbolji đaci iz ovih regiona otputovati na dvonedeljno nagradno putovanje na ostrvo Krf a među njima će biti i devetoro učenika iz staropazovačkih osnovnih škola, koja su izabrala nastavnička veća i boraviće tamo od 14. do 29. avgusta.\nIdeja projekta i putovanja je da se deca koja su nagrađena za svoj trud i rad odmore, a u isto vreme i nauče nešto iz istorije svoga naroda, čemu se oni veoma raduju. Putovanje na Krf je rezultat višegodišnje višestruke saradnje Patrijaršije Srpske Pravoslavne Crkve i Opštine Stara Pazova koja ga podržava od 2012. godine i zahvaljujući kojoj je stekao ne samo državni već i međunarodni karatker. Predsednik Radinović je najavio podršku i pomoć u realizaciji projekta izgradnje kampa, kako bi što veći broj učenika mogao da otputuje na ostrvo Krf, gde je u prethodnom periodu boravilo oko 350 đaka


Direktno vozom iz Beograda do Zlatibora - Radio Luna\nPočetna Zlatiborski okrug Čajetina Direktno vozom iz Beograda do Zlatibora\nA.d. Srbija Voz je saopštio da je od 13. juna uveden direktan voz od Beograda do Zlatibora. Polaziće svake nedelje iz Beograd- Centra u 5.52 časova sa dolaskom u stanicu Zlatibor u 10.57 časova, dok će iz stanice Zlatibor za Beograd Centar polaziti u 16.54 sati.\nTaj voz će saobraćati subotom i državnim praznikom po važećem redu vožnje do stanice Užice.\n– Pored ovog direktnog voza i vozovi koji iz Beograd Centra za Prijepolje teretnu polaze u 12.40 i 15.38 časova, kao i iz Prijepolje teretne za Beograd Centar u 3.30; 6.45 i 11.50 časova, staju i u stanici Zlatibor, dodali su iz Srbija Voz-a.\nCena vozne karte 2. razreda na relaciji Beograd Centar- Zlatibor u jednom smeru iznosi 897 dinara. Kupovinom povratne vozne karte putnici ostvaruju popust od 20 odsto.\nIz Srbija Voz-a su apelovali na putnike da sačuvaju svoje vozne karte kako bi ostvarili popuste u ugostiteljsko-turističkim objektima na teritorije Srbije, u sklopu akcije Kupi kartu i ostvari popust.


Šmit nametnuo odluku o finansiranju izbora - FILTER\nKristijan Šmit nametnuo je danas odluku o finansiranju opštih izbora koji će se održati u BiH.\nU Sarajevu se danas održava i dvodnevna sjednica Savjeta za primjenu mira (PIK) na kojoj se Šmit, prema navodima medija u FBiH najvjerovatnije konsultovao sa članicama o ovom problemu te odlučio da iskoristi Bonska ovlašćenja.\nObraćajući se medijima Šmit je kazao da je donio odluku da Centralnoj izbornoj komisiji (CIK) bude prebačeno 12,5 miliona KM. Odluka stupa na snagu od trenutka objave na službenoj stranici OHR-a.\n– Primio sam k znanju odluku koju je donio Savjet ministara, a koja se čini kao korak u pravom smjeru. Nakon sto sam je provjerio zaključio sam da nije dovoljno dobra. Nakon sto sam prikupio detaljne informacije sa Ministarstvom finansija sasvim mi je jasno da sredstva nisu dovoljna. Budući da finansiranje izbora još uvijek nije obezbijeđeno, potrebno je omogućiti da se održe na vrijeme. Ovom odlukom nalažem sljedeće – CIK će dobiti iznos od 12,5 miliona koji je određen za pripremu i održavanje izbora -naveo je Šmit.\nDodao je da se njegovom odlukom pravosnažno mijenja odluka Savjeta ministara i obezbjeđuju sredstva za automatsko i privremeno finansiranje izbora.\n-Moram reći da nisam zadovoljan što sam morao donijeti ovu odluku i pri tome uzimam u obzir opredijeljenost ljudi da se sprovedu izbori. Moram reći da to nije dobro jer pokazuje da odgovorni političari nisu bili u stanju osigurati finansiranje izbora. I da pojasnim, ovo nije odluka koja se tiče samog Izbornog zakona, znam da se na tome puno radi. Isto tako apelujem na sve da izbori nisu donacija stranaka već pravo gradnjama da izraze svoj stav – rekao je Šmit.\nSavjet ministara je na jučerašnjoj sjednici odobrio odluku o finansiranju opštih izbora 2022. godine u BiH kojom se CIK-u BiH za sprovođenje izbora posuđuje 9,7 miliona KM od Regulatorne agencije za komunikacije (RAK) BiH , odnosno od prihoda za GSM licence.\nTags: izbori 2022 Kristijan Šmit\nPrethodna Stabilno stanje dječaka povrijeđenog u saobraćajnoj nezgodi kod Gacka\nSledeća Dodik: Odluka o nametanju finansiranja izbora poraz međunarodne zajednice


"CRVENO-BIJELA KRV" Zvezda još jednom pokazala humanost - Srpskainfo\nDok se izabranici Dejana Stankovića pripremaju za nastavak sezone na Kipru, fudbalski klub Crvena zvezda ne staje sa humanitarnim radom. Naime, akcija “Crveno-bijela krv” biće održana jubilarni 20. put u petak (15. januara) i subotu (16. januara) od 10 do 18 časova u Medija centru stadiona “Rajko Mitić”.\nCrvena zvezda je mnogo puta unazad pokazala da je društveno-odgovorna organizacija, a njihovi navijači kao ljudi koji su uvijek spremni na humani gest. U septembru 2020. godine održala se ista akcija kada je sakupljeno 239 jedinica krvi.\nS obzirom na to da su rezerve krvi smanjene, što je karakteristično za ovo doba godine, zbog novogodišnjih i božićnih praznika, crveno-bijeli su osjetili potrebu da pokažu solidarnost kako bi pomogli u prevazilaženju nastalog deficita.\nAkcija „Crveno-bijela krv“ svaki prethodni put je imala izuzetan odziv, a u Zvezdi su sigurni da će tako biti i ovog puta.\nZa sve davaoce krvi crveno-bijeli su pripremili i mali znak pažnje u vidu majice koja će ih podsjetiti da su učestvovali u jubilarnoj 20. akciji i donirali krv u trenutku kada je to od posebnog značaja.\nSport Davanje krviFK Crvena zvezda\nGENT OTKRIO KOREOGRAFIJU "Delije" će OVAKO odati počast Amfilohiju (VIDEO)


Usmrtio osmoro ljudi u San Hozeu, pa PRESUDIO SEBI trenutak pre hapšenja: Isplivao jezivi snimak (VIDEO) – Srbija NASA Zemlja\nUbica je pre dolaska policije ubio osmoro kolega u zgradi železnice gde je radio a zatim je, prilikom upada policije dva puta pucao sebi u glavu, što su kamere na policijskim odelima zabeležile, piše Asošijeted pres.\nNa prve vesti o pucnjavi, formiran je specijalni tim od petorice specijalaca koji je dobio zaduženje da se obračuna sa pucačem koji se, posle ubistva kolega, zabarakadirao u zgradi železnice u Santa Klari.\nNa snimku sa kamera, kojie američki policajci po zakonu moraju da nose na sebi, se vide specijalci koji upadaju u zgradu i oprezno, kao u ratu, sa puškama na gotovs, idu hodnjicima u potrazi za pomahnitalim ubicom. U samoj zgradi su dobili pomoć od strane službenika železnice koji im je omogućio da prođu sa druge strane i iznenade napadača.\nZgrada u kojoj se odigrala drama\nNapadač je otvorio vatru na njih ali su oni svejedno uspeli da ga priteraju u ćošak. No kada je tim upao u sobu odakle je ubica pucao po njima uz povik “Podigni ruke”, on je izvršio samoubistvo, pucajući sebi u glavu dva puta.\nPolicija i šerif su rekli kako su specijalci radili po protokolu koji je na snazi od 1999. i krvave pucnjave u školi u Kolumbajnu i da se njihov specijalni tim uvežbava redovno da se suoči baš sa ovakvim izazovima.\nPrema rečima šerifa Smita, u zgradi je u tom trenutku “bilo više od 100 zaposlenih i da nije bilo pravovremene akcije tima, bilo bi i više poginulih”.\nMotivi ubice da pobije svoje kolege još nisu poznati ali po saznanjima šerifove kancelarije, Kesidi je svojoj ženi godinama govorio koliko mrzi svoje kolege i imao je agresivne ispade u periodu koji je prethodio pucnjavi.\nKalifornija drži inače neslavan rekord po masovnim pucnjavama već dvadeset godina i gotovo da ne prođe nedelja a da se ne desi jedna pucnjava.\nIz tog razloga, i policija i šerifska odeljenja imaju svoje timove specijalaca, spremnih da u svako doba reaguju a koje uključuju i specijalno obučene snajperiste.


Pucnjava na koncertu u SAD, šestoro ranjenih - 15.01.2022, Sputnik Srbija\nPucnjava na koncertu u SAD, šestoro ranjenih\nŠest osoba je ranjeno, od kojih je jedna u kritičnom stanju, u pucnjavi tokom koncerta sinoć u jednoj sali u gradu Judžin u Oregonu, a osumnjičeni za pucnjavu još... 15.01.2022, Sputnik Srbija\nPucnjava se dogodila na parkingu ispred koncertne sale, u kojoj su nastupali Lil Bin end Zai Beng i drugi bendovi i izvođači, rekli su čelnici policije, navodeći da je policija, nakon dojave o pucnjavi, stigla oko 21.30 sati.Šest osoba je prebačeno u bolnicu, a najmanje jedna od njih je u kritičnom stanju, dok priroda i težina povreda kod ostalih za sada nije poznata, rekao je Skiner, preneo je Tanjug.\nsvet, sad, hronika\n© Depositphotos / AntonpradoRotaciono svetlo policijskog automobila\nŠest osoba je ranjeno, od kojih je jedna u kritičnom stanju, u pucnjavi tokom koncerta sinoć u jednoj sali u gradu Judžin u Oregonu, a osumnjičeni za pucnjavu još nije pronađen, saopštila je lokalna policija.\nPucnjava se dogodila na parkingu ispred koncertne sale, u kojoj su nastupali Lil Bin end Zai Beng i drugi bendovi i izvođači, rekli su čelnici policije, navodeći da je policija, nakon dojave o pucnjavi, stigla oko 21.30 sati.\n„Ono što je policija zatekla po dolasku na lice mesta je ono što biste i očekivali kada vam jave da je šest ljudi upravo upucano. Većina ljudi je samo pokušavala da se skloni, dok su drugi pokušavali da pomognu“, izjavio je načelnik policije Judžin Kris Skiner na konferenciji za novinare, prenosi AP.\nŠest osoba je prebačeno u bolnicu, a najmanje jedna od njih je u kritičnom stanju, dok priroda i težina povreda kod ostalih za sada nije poznata, rekao je Skiner, preneo je Tanjug.


Migovi će biti sklopljeni do 20. oktobra - Studio B\nMigovi će biti sklopljeni do 20. oktobra Tanjug\nEkonomijaEkonomija Pocetna 08. 10. 2017. 14:16:27\nMigovi koji su dopremljeni iz Rusije, do 20. oktobra, za kada je najavljena vojna parada u Beogradu, biće sastavljeni, ali neće leteti, rekao je danas general Ranko Živak.\nŽivak je za tv Pink kazao da su avioni koje je Srbija dobila bili u letnom stanju, a pošto su dostavljeni rasklopljeni, do 20. oktobra, biće sklopljeni.\n„Nakon toga sledi modernizacija migova, koju su naši vojni avioni vec prošli. Želja nam je da imamo unificiranu flotu 10 migova. Avioni ce imati performanse i naoružanje koje ce obezbediti zaštitu vazdušnog prostora Srbije“, rekao je Živak.\nOn kaže da je sa aspekta aerodinamckih performansi MIG 29 u samom svetskom vrhu, te da je presudan ljudski faktor – pilot koji mora da „izvuče maksimum iz njega“.\nU migove će, prema Živakovim rečima, biti ugrađen dodatni sistem senzora koji će omogućiti predvidivo održavanje i ukazati na neočekivane kvarove.\n„Životni vek aviona je 30 godina, a nakon operacija konstruktora produžava se na 40 godina, sa kontrolnim pregledom na 35“, rekao je Živlak.\nPomoćnik ministra odbrane Nenad Miloradović rekao je da prema planu za narednih 10 godina, posle zaštite vazdušnog prostora, najvažnija stvar je obnavljanje PVO sistema, i izrazio očekivanje da će Srbija imati podršku Rusije i po tom pitanju.\nO ruskim avionima govorio je i general – major Bojan Zrnić koji kaže da su u toku aktivnosti na tehničkoj pripremi aviona, te da su tehničari koji rade na tome, veoma stručni u svom poslu i da su prošli obuku u nadležnim centrima u Rusiji.\n„Cilj je obezbediti bezbednost vazdušnog prostora i kontrola, budući da imamo veliku ekspanziju u civilnom vazdušnom saobraćaju, a postoje brojne pretnje od terorizma do organizovanog kriminala“, smatra Zrnić.\n„Izvršili smo preobuku nekoliko mladih pilota, a jos nekoliko ce proći obuku“, najavio je.


Mame su zakon: U fokusu da budu porodice koje čekaju prvo ili drugo dete - Zdravlje Vodič | Vaš vodič kroz zdravstveni sistem Srbije\nMame su zakon: U fokusu da budu porodice koje čekaju prvo ili drugo dete\nU 52 zemlje testiranje tri potencijalna leka protiv Kovida 19\nLončar: Propustili smo šansu za sticanje kolektivnog imuniteta\nFokus politike podsticanja nataliteta treba promeniti sa porodica koje imaju troje i više dece na porodice koje čekaju prvo ili drugo dete, saopštila je danas Inicijativa “Mame Su Zakon”. Oni napomiju da to ne znači da se mora odustati od mera podrške višečlanim porodicama, već da se mora izdvojiti veći procenat BDP-a kako bi se pojačala podrška i onima koji je do sada nisu dobili u dovoljnoj meri.\nMeđu izmenama koje ta inicijativa očekuje da bi se, “vratilo poljuljano poverenje u pronatalitetne politike Vlade”, predlaže se da se porodiljama garantuje naknada najmanje u visini republičkog minimalca tokom čitavih godinu dana odsustva sa posla nakon rođenja deteta, a ne samo tokom prva tri meseca.\n“Prestati sa diskriminacijom žena koje samostalno obavljaju delatnosti – ne uslovljavati ih da zatvore firmu ako nemaju način da finansiraju dodatnu radnu snagu; omogućiti im da prenesu odsustvo sa posla radi nege deteta na partnera, kako im se privatni poslovi kojima pune budžet ne bi ugasili; da za treće dete koriste dve godine odsustva sa posla. Pokažite da cenite samostalnost koju preduzetnice imaju”, navedeno je u saopštenju.\n“Mame su zakon”, takođe smatraju da treba prepoznati porodice koje imaju više od četvoro dece, a koje sadašnji zakon ne prepoznaje.\n“Kao što i sami rekoste, u pitanju su uglavnom najsiromašnije porodice. Njih nema mnogo i jednostavno je sramota da državu koja ima problem sa natalitetom za ovu grupu neko mora da ”vuče za rukav””, navodi se u saopštenju, koje se obraća ministru za brigu o porodici i demografiju Ratku Dmitroviću.\nInicijativa “Mame su zakon” tvrdi da je pokušaj da se višedecenijski problem pada nataliteta reši Zakonom o finansijskoj podršci porodici sa decom, svojevremeno predstavljenim kao “borba protiv porodiljske i trudničke mafije” doživeo – “debakl”.\n“Zakon i nespretne izjave zvaničnika Vlade Republike Srbije nanele su ogromnu štetu i poljuljale poverenje u sistem i državu u najosetljivijem periodu života i stvorile dodatnu nesigurnost kada je o proširenju porodice reč”, navodi se u saopštenju.


Eurorail Logistics započeo prevoz tereta srpskim prugama - Pluton Logistics\n23/11/2018 24/11/2018 marko Eurorail Logistics, Feroviar Roman grupa, Grampet grupa, Gruia Stoica, privatni železnički operater, transport robe železnicom, železnički transport robe\nPrivatni rumunski železnički operator stigao je na srpske pruge. Grampet grupa iz Bukurešta je saopštila da je njihovo predstavništvo Eurorail Logistics d.o.o. Srbija započelo poslovanje.\nPrvi njihov teretni voz prešao je put od Subotice do Surčina, da bi odatle nastavio put ka granici sa Rumunijom, gde ga preuzima kompanija Feroviar Roman grupe.\n– Ovo je prvorazredni transport, budući da isporučujemo i povezujemo porudžbine klijenata preko više zemalja, posebno Srbije, a ubrzo posle liberalizacije železničkog teretnog prevoza na ovom tržištu. Mi smo, zapravo, prvi rumunski privatni operator ove vrste prevoza koji posluje u susednoj zemlji – izjavio je ovim povodom Gruja Stoica, predsednik Grampet grupe – Feroviar Roman grupe.\nEurorail Logistics Srbija je najmlađa članica grupe i tokom 2013. godine dobila je dozvole za unutrašnji i međunarodni teretni transport.\nEurorail Logistics Srbija, sa sestrinskim kompanijama Grampet Cargo Austria, Train Hungary, Train Hungary Croatia, Grup Feroviar Roman i Bulgarian Railway Company, svojim klijentima pruža složena logistička rešenja sa voznim parkom od 20.000 vagona i 400 lokomotiva.\n– Mi smo ovaj posao izgradili korak po korak, jer smo ušli na novo tržište i morali smo da se upoznamo sa srpskim propisima o železničkom prevozu. Uz naše kolege Klaudiju Peter, menadžerku projekata iz Grampet grupe, Bogdana Stegareskua, savetnika za komercijalne poslove, Đorđa Stoika, zaduženog za poslovni razvoj u okviru kompanije Feroviar Roman grupa, tehnički tim iz Bukurešta i Mihaelu Lasaković, lokalnu predstavnicu, posetili smo svaku železničku stanicu od Vršca do Beograda, angažovali smo prvoklasne mehaničare i tehničke ispitivače vagona i omogućili smo im operativna uputstva koja koristi Feroviar Roman grupa. Sada vidimo prve rezultate – rekao je Adrijan Andon, savetnik za eksploataciju.\nO Grampet grupi\nOsnovan pre gotovo 20 godina, Grampet je danas najveći privatni železnički teretni i logistički operator u Rumuniji i u srednjoj i jugoistočnoj Evropi. Struktura od 16 kompanija postavljena je kako bi ponudila klijentima kompletna rešenja: teretni železnički saobraćaj, izgradnju, popravku i nadogradnju železničkih vozila, proizvodnju rezervnih delova, zakup robe, prevoz tereta, logističke usluge, kao i napredna rešenja za železničke operatere u oblasti informacionih tehnologija.\n← Novi protest srpskih prevoznika 26. novembra\nNestle Adriatic najavio izvoz proizvoda u 40 zemalja sveta →


Odbojkašice Zaječara savladale Zlatibor - Glas Zaječara\nMaajdanpek: Zadržan zbog više krivičnih dela\nHome Sport Odbojkašice Zaječara savladale Zlatibor\nOdbojkašice Zaječara savladale Zlatibor\nOdbojkašice Zaječara savladale su favorizovanu ekipu Zlatibora u odloženoj utakmici 10. kola Prve B lige Srbije, rezultatom 3:1, piše Glas sporta.\nKakav je to samo preokret viđen u hali sportova na Kraljevici u sredu 10. februara i to nakon pravog potonuća u prvom setu, gde su gošće iz Čajetine slavile sa više nego ubedljivih 9:25. Međutim, u nastavku druga pesma, 25:22, 25:18 i 25:19 za novu pobedu Zaječarki i prekid mini serije od dva poraza u februaru.\nIgračice trenera Tošića sada daleko mirnije mogu da putuju u Rumu u nedelju 14. februara, gde ih očekuje duel 17. kola Prve B lige Srbije, sa davljenikom i ekipom koja se nalazi na začelju tabele sa svega 8 osvojenih bodova, koliko ima i 11-plasirani Gimnazijalac iz Kraljeva.\nZaječarke s druge strane su na odličnom 5. mestu sa 22 boda, iza četiri vodeća tima, koja će se do kraja boriti za plasman u Super B ligu. AS Batajnica je lider sa 43 boda, ispred drugog tima Partizana, ekipe Crno Bele 011 sa 38 boda, Valjeva sa 36 i Zlatibora, koji je skupio 34 boda.\nPrethodni tekstJKSP „Zaječar povodom Dana državnosti organizuje dežurnu službu za hitne intervencije\nNaredni tekstJКP “Vodovod” Zaječar neće raditi povodom Dana državnosti\nMaajdanpek: Zadržan zbog više krivičnih dela 07/05/2021


NOĆNA MORA RUSKE FLOTE: "To bi Moskvu izbacilo iz igre, na Crnom moru NEMA SKLONIŠTA"\nNOĆNA MORA RUSKE FLOTE: „To bi Moskvu izbacilo iz igre, na Crnom moru NEMA SKLONIŠTA“\nPosted on 25/05/2022 30/05/2022 inSvet, Vesti\nSjedinjene Države rade na isporuci naprednih protivbrodskih raketa Ukrajini kako bi pomogle ukrajinskim snagama da prekinu rusku pomorsku blokadu, rekli su zvaničnici, a prenosi Rojters.\nTaj potez, prema agenciji, dolazi u trenutku zabrinutosti da bi snažnije oružje koje bi moglo da potopi ruske ratne brodove dodatno pojačalo sukob.\nUkrajina ne krije želju za naprednijim američkim oružjem sa artiljerijom kojom trenutno raspolaže, kao što su projektili Dževelin i Stinger i drugo oružje.\nLista želja Кijeva, na primer, uključuje rakete koje bi mogle da potisnu rusku mornaricu od ukrajinskih crnomorskih luka, omogućavajući joj da nastavi isporuke žita i drugih poljoprivrednih proizvoda širom sveta.\nSadašnji i bivši američki zvaničnici i izvori u Кongresu navode prepreke za slanje moćnijeg oružja dugog dometa u Ukrajinu, uključujući duge potrebe za obukom, poteškoće u održavanju opreme, zabrinutost da bi ruske snage mogle da se dočepaju američkog oružja i strah od eskalacije sukoba.\nAli tri američka zvaničnika i dva kongresna izvora kažu da se dva tipa moćnih protivbrodskih raketa – Harpun, proizvođača Boinga, i Nejval Strajk (NSM), proizvođača Кongsberg i Rajton Tehnolodžis – aktivno razmatraju ili za direktnu isporuku Ukrajini ili preko evropskih saveznika koji imaju te projektile, prenosi Rojters.\nU aprilu je ukrajinski predsednik Volodimir Zelenski pozvao Portugal da ukrajinskoj vojsci isporuči rakete Harpun, koje imaju domet od skoro 300 kilometara.\nAli postoji nekoliko problema koji sprečavaju Ukrajinu da se domogne ovih projektila. Pre svega, ograničena je dostupnost platformi za lansiranje Harpuna sa obale – to je, prema nekim zvaničnicima, tehnički zahtevno rešenje, jer se uglavnom radi o sistemima stacioniranim na moru.\nDva američka zvaničnika su rekla da SAD rade na potencijalnim rešenjima koja uključuju povlačenje lansera sa američkih brodova. Obe rakete koštaju oko 1,5 miliona dolara po komadu, kažu stručnjaci i lideri industrije.\nU operativnoj zoni Crnog mora nalazi se oko 20 brodova ruske mornarice, uključujući podmornice, saopštilo je britansko Ministarstvo odbrane.\n„U Crnom moru nema skloništa“\nBrajan Кlark , pomorski stručnjak sa Instituta Hadson, kaže da bi 12 do 24 protivbrodske rakete poput Harpuna sa dometom većim od 100 kilometara bile dovoljne da ugroze ruske brodove i da bi mogle da nateraju Moskvu da prekine blokadu.\n– Ako (ruski predsednik Vladimir ) Putin istraje (u blokadi), Ukrajina bi mogla da izbaci najveće ruske brodove iz igre, jer nemaju gde da se sakriju u Crnom moru – rekao je Кlark.\nRusija je već pretrpela gubitke na moru, posebno kada je reč o potonuću komandnog broda Crnomorske flote, krstarice Moskva.\nNekoliko zemalja bi bilo spremno da pošalje rakete Harpun u Ukrajinu, kažu američki zvaničnici i izvori u Кongresu. Ali niko ne želi da bude prva ili jedina zemlja koja će to učiniti, jer se plaše ruske odmazde ako njihov Harpun potopi ruski brod, rekao je jedan američki zvaničnik.\nZvaničnik kaže da jedna zemlja razmatra da prvo isporuči projektil Кijevu, a nakon toga bi druge mogle da slede.\nNSM, sa druge strane, može da se lansira sa ukrajinske obale i ima domet od 250 kilometara. Takođe je potrebno manje od 14 dana obuke za rad na tom sistemu.\nIzvori kažu da se NSM-ovi smatraju logistički manje zahtevnim od Harpuna jer bi saveznici iz NATO-a mogli da pozajme dostupne mobilne zemaljske lansere i bojeve glave iz Norveške, piše „Jutarnji list“.\nDva američka zvaničnika i izvora u Кongresu kažu da Sjedinjene Države pokušavaju da pronađu način da Ukrajina dobije NSM i lansere upravo od evropskih saveznika.\nIzvori u Кongresu kažu da bi druga opcija bila da Norveška donira NSM Ukrajini, što je ideja koju podržavaju norveški zakonodavci. Norveško Ministarstvo odbrane je u međuvremenu odbilo da komentariše koje bi dodatne doprinose u naoružanju i odbrambenoj opremi mogli da ponude Ukrajini.\nJoš jedno oružje koje je visoko na listi želja Кijeva je sistem višestrukih raketnih bacača (MLRS), kao što je Lokhid Martinov M270, koji može da pogodi metu udaljenu 70 ili više kilometara, što je tri puta više od mnogih ukrajinskih haubica.\nOdobreno je 40 milijardi dolara pomoći\nPoslednjih nedelja administracija američkog predsednika Džoa Bajdena odlučila je da umesto toga pošalje vučne haubice M777, koje se mogu brže rasporediti i isporučiti u većim količinama, izjavila su dva američka zvaničnika.\nDva američka zvaničnika su rekla da će M270, ili sličan sistem kao što je M142 HIMARS, biti razmatran za isporuku Ukrajini nakon što Кongres usvoji račun za dodatno finansiranje od 40 milijardi dolara, što se u međuvremenu i dogodilo.\nZakon o dodatnom finansiranju, prema zvaničnicima Rojtersa, omogućava predsedniku da odobri prenos viškova oružja iz američkih zaliha bez odobrenja Кongresa kao odgovor na hitan slučaj.\n(Izvor: Blic / Jutarnji list)\nPreviousPrevious post: OVO JE PRESUDNO ZA MIR U UKRAJINI: Zelenski jasno rekao Putinu šta moraju da urade!\nNextNext post: „JEDAN KRIJE TAJNU, A DRUGI JE ŠTO SLABIJI, TO NEPREDVIDLJIVIJI“ Sorošev žestok napad na Putina i Sija: Invazija na Ukrajinu mogla bi da ZNAČI KRAJ CIVILIZACIJE


Nije tajna da je programiranje oblast u kojoj se najlakše dolazi do posla i odlične zarade ako posedujete potrebna znanja.\nVelika potražnja za iskusnim programerima, koji se odlično snalaze prilikom pisanja kodova, navela je mnoge da započnu školovanje u oblasti IT-ja kako bi što pre došli do brojnih benefita koje nudi ovaj sektor.\nO tome koliko je programiranje postalo popularno širom sveta, svedoče i brojni sajtovi na kojima ćete pronaći besplatne online kurseve preko kojih možete ući u IT svet, čak iako ste apsolutni početnik. U nastavku vam predstavljamo 5 sajtova koji vam omogućavaju da napravite prve korake ka veoma plaćenom zanimanju programera.\nNa ovom sajtu ćete pronaći brojne online kurseve koje vode profesori sa univerziteta širom sveta. Učenje preko Coursera najsličnije je tradicionalanom pohađanju predavanja, s tim što vam ovako usavršavanje onemogućava da, u slučaju nejasnoća, dobijete dodatno pojašnjenje. Uz to, pomenuta platforma vam neće biti od pomoći ni ukoliko želite da proverite svoje znanje.\nedX vam pruža priliku da na jednom mestu pronađete više od 100 kurseva sa programerskom tematikom. Pomenuti sajt pokrenut je od strane Univerziteta Harvard, a na njemu možete usavršiti najtraženije programske jezike poput jezika Java, C#, Python i ostalih.\nReč je o interesantnoj platformi, koja vam nudi individualne kurseve, s ciljem da steknete specifična znanja za određenu programersku karijeru. Na ovom sajtu možete usvojiti veštine koje se traže u web programiranju, u radu sa bazama podataka, kreiranju web stranica… Iako je većina kurseva besplatna, važno je istaći i da oni koji nude kompleksnija znanja zahtevaju pretplatu korisnika.\nOvo je najefikasniji način da postanete profesionalni programer\nPomenuti online kursevi omogućiće vam da napravite prve programerske korake. Međutim, da biste uživali u prednostima koje donosi zanimanje programera, potrebno je da preduzmete konkretnije mere ka sticanju kvalitetnog obrazovanja.\nŠkolovanjem na ITAcademy, međunarodnoj ustanovi koja se bavi edukacijom i sertifikacijom IT stručnjaka, za manje od godinu dana možete usvojiti znanja, čija primena će vam doneti visoku zaradu. Pohađanjem brojnih programerskih kurseva, poput naprednog kursa Java programiranja i mnogih drugih, naučićete sve što vam je potrebno da biste izgradili karijeru u željenom sektoru. Svaki od obrazovnih programa pripremiće vas za oblast programiranja u kojoj želite da gradite karijeru, a na vama je samo da se opredelite za tradicionalnu nastavu ili za učenje putem interneta, i započnete put ka novom zanimanju.\nMeđunarodni IT sertifikati su najbolji put do odličnog posla\nSticanje programerskih znanja na ITAcademy pruža vam mogućnost da svom CV-ju dodate i vredne međunarodne sertifikate velikih kompanija i tako se izdvojite od konkurencije prilikom traženja posla.\nZahvaljujući parterstvima sa vodećim IT institucijama širom sveta, polaznici ITAcademy imaju priliku da kroz polaganje zvaničnih sertifikacionih ispita dođu do sertifikata koje izdaju Microsoft, Oracle, Zend… Ovi dokumenti predstavljaće potvrdu vaše stručnosti i omogućiće vam da, bez obzira na to gde se nalazite, izgradite uspešnu programersku karijeru.


Pronađeno leglo tigrastih komaraca u Novom Sadu - Infobrif\nPronađeno leglo tigrastih komaraca u Novom Sadu\nOva vrsta komaraca može da prenese virus Zapadnog Nila\nObjavljeno 24.08.2018. u 14:34\nNOVI SAD – Stručnjaci preduzeća „Ciklonizacija“ iz Novog Sada su na jednom auto-placu u blizini železničke stanice u Novom Sadu pronašli leglo s jajima, larvama i lutkama azijskog tigrastog komarca, koji prenosi razne bolesti, između ostalog i virus Zapadnog Nila.\nZbog toga su pozvali građane koji imaju automobilske gume u dvorištima kuća ili preduzeća da ih pregledaju i isprazne ako u njima ima vode, ili da pozovu to preduzeće da izvede tretman.\nAko su gume suve, bilo bi dobro skloniti ih u zatvoreno mesto ili ih prekriti da ne kisnu, navela je „Ciklonizacija“ u saopštenju za javnost.\nStručnjaci s Liverpulskog univerziteta su još 2012. godine upozorili da klima u severozapadnoj Evropi i na Balkanu postaje pogodna za tigraste komarce, vrstu koja prenosi razne bolesti.\nVečerašnji protest SZS u Novom Sadu posvećen podršci…\nAzijski tigrasti komarac karakterističan je za tropske i suptropske predele Jugoistočne Azije, a može da prenese virus Zapadnog Nila, žutu groznicu, denga groznicu, japanski encefalitis i druge bolesti, navodi se u saopštenju.\nDo širenja tigrastog komarca u Evropi dolazi zbog povećenog i ubrzanog prometa roba u svetu, ali verovatno i zbog izmenjenih klimatskih uslova poslednjih godina, piše u saopštenju.\nOno što odlikuje tigraste komarce je činjenica da im je za reprodukciju dovoljna i izuzetno mala količina vode.\n„Reč je o komarcima koji su obično sitniji od domaćih komaraca, ali i izuzetno agresivni u traženju krvnog obroka. Pri tome, za razliku od domaćih koji imaju pik ujutro i uveče, tigrasti komarci su aktivni i ‘grizu’ veći deo dana“, navodi se u saopštenju.\n„Ciklonizacija“ je navela da je Novi Sad prvi grad u Srbiji koji je pre više od decenije uveo sistem kontinuiranog praćenja komaraca.\nGumekomarciLegloNovi SadVirusZapadni Nil\nDveri: Zar 420 dana za uklanjanje žardinjera i granitne ploče?\nDvoje radnika Narodne biblioteke koji su nađeni bez svesti preminuli\nVečerašnji protest SZS u Novom Sadu posvećen podršci Aleksandru Obradoviću


Rističević se pridružio krivičnom gonjenju Obradovića\nIzvor: B92, 11.Jun.2020, 13:03\nMinistar zdravlja Zlatibor Lončar i narodni poslanik Marijan Rističević dali su izjavu u Prvom osnovnom javnom tužilaštvu o incidentu koji se dogodio 8. maja.\nIncident se dogodio na stepenicima Skupštine Srbije kada su poslanici Dveri blokirali ulaz u parlament.\nRističević je po izlasku iz tužilaštva kratko za N1 rekao da ostaje pri svemu onome što je ranije govorio, dok je njegov advokat Svetozar Vujačić rekao da su oni tokom saslušanja prikazali >> Pročitaj celu vest na sajtu B92 << snimke i fotografije koji, kako kaže, potvrđuju da je bilo fizičkog sukoba.\nVujačić očekuje da tužilaštvo pokrene istragu o slučaju i dodaje da se njegov klijent pridružio krivičnom gonjenju te da je istakao odštetni zahtev.\n"Već je sada potpuno izvesno da će doneti rešenje o sprovođenju istrage i da će biti podignuta optužnica protiv Boška Obradovića, na osnovu dokaza koji postoje u tužilaštvu i koje smo mi danas priložili, za nasilničko ponašanje", rekao je on.\nVujačić je istakao da bi oni, ako bi se Obradović izvinio Rističeviću, odustali od imovinsko-pravnog zahteva, "a čak se možda ne bi pridružili ni krivičnom gonjenju".\nMinistar Lončar je saslušan nakon Rističevića, prenosi N1.\nPodsetimo, lider Boško Obradović i trojica članova Dveri su saslušani 28. maja i oni su odbacili navode krivične prijave Ministarstva unutrašnjih poslova koja ih tereti za nasilničko ponašanje.\nObradović je rekao tada da je bilo "verbalne agresije", ali je negirao da je došlo do fizičkog sukoba.\nTužilaštvo je ranije najavilo će nakon saslušanja oštećenih i svedoka naložiti veštačenje povreda koje su nastale, a zatim doneti odluku da li će odbaciti krivičnu prijavu ili pokrenuti istragu.\nNarodni poslanici Dveri i njihove pristalice su tokom protesta ispred ulaza u Skupštinu Srbije nasrnuli na pojedine ministre i narodne poslanike.


Nove mere u Crnoj Gori: Kafići rade do 23h, policijski čas od ponoći - Svet - Dnevni list Danas\nPočetna » Svet » Nove mere u Crnoj Gori: Kafići rade do 23h, policijski čas od ponoći\nMinistarka zdravlja Crne Gore Jelena Borovinić Bojović najavila je da će od subote pa do 23. aprila biti zabranjen izlazak iz objekta stanovanja posle ponoći, marketi i prodavnice radiće od sedam do 22 sata, a ugostiteljski objekti od sedam do 23 časa, prenosi RTCG.\n0Piše: FoNet 16. aprila 2021. 21.04\nIste mere koje će se od 17. do 23. aprila primjenjivati u Podgorici i Danilovgradu, od ranije važe za opštine Plav, Gusinje, Petnjica, Herceg Novi, Žabljak, Tivat, Kotor, Plužine, Budva, Tuzi, Rožaje, Bar, Ulcinj, Bijelo Polje i Cetinje.\nU Nikšiću, Mojkovcu, Beranama, Pljevljima, Kolašinu, Šavniku i Andrijevici produžavaju se aktuelne mere, jer je broj zaraženih na 100.000 stanovnika veći od 800, rekla je Borovinić Bojović.\nOrganizovanje zabavnih i rekreativnih aktivnosti za decu i odrasle na otvorenim javnim mestima i dalje je zabranjeno, a na snazi ostaje i zabrana međugradskog saobraćaja tokom vikenda.\nBorovinić Bojović je rekla da se očekuje kontingent od 200.000 vakcina, „možda i više“, do kraj aprila, a masovna vakcinacija će početi tri ili pet dana kasnije.\nepidemija, Jelena Borovinić Bojović, Korona virus, Ministarka zdravlja Crne Gore, pandemijaPodgorica\nOd sutra masovna vakcinacija u Crnoj Gori na više od 140 punktova\nCrna Gora skraćuje policijski čas, otvaraju se bašte u više gradova\nRestriktivne mere u šest gradova u Crnoj Gori zbog korona virusa


Srbiji otvoren put na tržište EU\nMinistri spoljnih poslova EU juče su na sastanku u Briselu doneli odluku da odmrznu prelazni trgovinski sporazum sa Srbijom. Odluka je usledila posle pozitivnog izveštaja glavnog haškog tužioca Serža Bramerca o saradnji Srbije sa Haškim tribunalom.\nPrimenom prelaznog trgovinskog sporazuma biće otklonjena i poslednja barijera kompanijama iz Srbije za izlazak na zahtevno tržište Evropske unije, ali i šire. Ovaj specifični "vetar u leđa", ne samo da će doneti boljitak kompanijama već i građanima, pošto će tržište biti otvorenije, a konkurencija mnogo veća, a to bi moglo da snizi cene proizvoda.\nTrgovinski sporazum je faktički deo sporazuma o stabilizaciji i pridruživanju, dogovoren između EU i Srbije a u vezi sa šestogodišnjom liberalizacijom međusobne trgovine. U zavisnosti od vrste proizvoda, biće postepeno, tokom narednih godina, ukinute carine. Srbija od početka godine jednostrano primenjuje ovaj dokument, što znači da je liberalizovala uvoz 60 odsto svih proizvoda iz EU, među kojima onih koji se kod nas ne proizvode ili su sirovine za domaću industriju.\nPočetkom primene prelaznog trgovinskog sporazuma, preduzeća iz Srbije umesto manjih, regionalnih kvota dobiće mogućnost korišćenja većih, nacionalnih kvota. O njihovom eventualnom povećanju, međutim, trebalo da tek naknadno da se pregovara. U te proizvode spada izvoz bejbi bifa, vina i određene vrste ribe, ali i šećera, koji je već u režimu "nacionalnih kvota" (godišnji bescarinski izvoz od 180.000 tona).\nPrimenom sporazuma, na ugovornoj osnovi će se primenjivati ono što je do sada bilo jednostrano. Privredi i poslovnom svetu to će značiti predvidljivost. Najvažnije je da će biti omogućena "dijagonalna kumulacija porekla roba" unutar regiona i sa zemljama Evropske unije. A u praksi to bi izgledalo ovako - preduzeće iz Srbije uveze sirovine iz Hrvatske, repromaterijal iz Makedonije, a robu proizvede u Srbiji, a potom ima mogućnost da je izveze ne samo u BiH (CEFTA sporazum), već sa ovim sporazumom i u Evropsku uniju.\n- Na taj način Srbija postaje konkuretnija u okviru CEFTA. Takođe, privrednici dobijaju i konačan stepen pravne sigurnosti, jer znaju da na tržište EU mogu da računaju dugoročno. Ovo će se pre svega odnositi na proizvodna preduzeća iz Srbije koja su već prisutna u regionu, a koja su prevazišla te okvire širenja - kaže naš sagovornik, dobar poznavalac prilika.\nDobra osnova su i već postojeći trgovinski sporazumi sa zemljama CEFTE, zatim sa Rusijom, Belorusijom i Turskom. Takođe, otvaraju se i mogućnosti za izvoz u zemlje CEFTA sporazuma - Norvešku, Švajcarsku, Lihtenštajn i Island, kao i u budućnosti u zemlje Mediterana (Severne Afrike i Bliskog istoka).\nU svakom slučaju, pred preduzećima iz Srbije je izazov koji su imala i do sada. Dijagonalna kumulacija porekla robe, koju naglašavaju naši sagovornici, podrazumeva i manji trošak poslovanja za firme.\n- U budućnosti svako ko hoće da se širi van regiona tražiće kooperante koji imaju međunarodno priznate standarde kvaliteta. Međutim, čim se otvara tržište, deluje konkurencija, a ako ne radite na sebi, gubite tržište, a to je i za državu takođe izazov da donosi i sprovodi neophodne zakone - ukazuje za "Blic" Radmila Milivojević, savetnica predsednika Privredne komore Srbije za evrointegracije.\nSledeći bitan faktor je taj, kako kaže naša sagovornica, što se sa prelaznim trgovinskim sporazumom formiraju određeni zajednički organi Evropske komisije i Srbije, koji će nadgledati sprovođenje sporazuma. Zapravo, postojaće mnogo veći monitoring nego što je bio do sada.\n- Na taj način mnogo su veće šanse za izvozne ponude, jer čim imate monitoring, imate uređeniji ambijent koji je atraktivniji za ulaganja. Iako u Srbiji postoje preduzeća koja su prisutna na tržištu EU, veliki je broj onih koja su vođena devizom "Meni izvoz ne treba, imam domaće tržište, ono prima sve". Toga više neće biti jer predstoji liberalizacija srpskog tržišta, a time će potrošači dobiti veći izbor robe. Kompanije će morati da se trude da snize cene, a tu je i delovanje konkurencije. Trgovinski sporazum upravo i vodi računa kako funkcioniše konkurencija - naglašava Milivojević.\nMiloš Bugarin, predsednik Privredne komore Srbije, kaže da početkom implementacije prelaznog sporazuma Srbija prvi put ulazi u ugovorni odnos sa EU.\n- Odmrzavanje trgovinskog dela sporazuma o stabilizaciji i pridruživanju srpska privreda čeka od momenta kada je počela njegova jednostrana primena, tokom koje je Srbija mogla da ima dijagonalnu kumulaciju porekla roba samo sa zemljama EU. Naša jednostrana primena SSP bila je na kraći rok trošak za srpsku privredu, ali se sada pokazuje kao dobra investicija na duži vremenski period - kaže Bugarin.\nOn podseća da ovaj dokument obuhvata i reformu zakonodavnog okvira u vezi sa neometanim funkcionisanjem tržišta - zakon o zaštiti konkurencije i zakon o državnoj pomoći.\nU ekonomskom smislu, kako kaže Vladimir Vučković, profesor na „Megatrend univerzitetu”, odmrzavanje ovog sporazuma, ništa veliko neće doneti, pošto suštinski taj dokument se već primenjuje. Naime, mi smo početkom ove godine počeli postepenu liberazlizaciju našeg uvoza, snižavanjem carina, a što i predviđa sporazum.\n- S druge strane, EU praktično od 2000. godine Srbiji omogućava slobodan izvoz na njeno tržište, uz neke izuzetke. Ono što je dobro i što prvi put dobijamo jeste ugovor koji precizira trgovinske odnose, a što do sada nismo imali. Samim tim je veća izvesnost za naše privrednike. Posredni efekti bi mogli da budu bitni, pošto uređeniji odnosi sa EU mogu da povećaju kredibilitet naše zemlje i da doprinesu većim investicijama, smanjenju rizika zemlje, pa i padu kamatnih stopa - naglašava Vučković.\nVelika diplomatska akcija Srbije usmerena na odmrzavanje prelaznog trgovinskog sporazuma juče je krunisana odlukom Saveta ministara spoljnih poslova EU o deblokadi. Time je otklonjena i poslednja prepreka koja je Srbiju delila od uspešnog podnošenja kandidature za članstvo u Uniji.\nMeđutim, deblokadu sporazuma, kako saznajemo, prati uslov Holandije da se u parlamentima država članica EU ne ratifikuje ceo sporazum o stabilizaciji i pridruživanju do sledećeg izveštaja glavnog haškog tužioca Serža Bramerca, koji treba da pokaže stepen saradnje sa Tribunalom. Kako je "Blicu" potvrđeno iz diplomatskih krugova u Briselu, članice EU prihvatile su ovaj uslov Holandije jer bez njega ne bi ni bilo konsenzusa za deblokadu prelaznog sporazuma. Diplomatski krugovi u Briselu ističu da je i sama deblokada prelaznog trgovinskog sporazuma u uslovima kada još nisu uhapšena dva preostala haška begunca u dobroj meri neočekivan preokret u korist Srbije u koji gotovo niko još pre samo nekoliko nedelja nije verovao.\n- Stupanje na snagu prelaznog trgovinskog sporazuma tehnički je, što se tiče ekonomskih i trgovinskih povlastica, potpuno izjednačena sa ratifikacijom SSP. To je mehanizam zamišljen tako da država koja se približava EU može odmah da koristi sve mogućnosti ugovornog odnosa sa EU i da ne čeka da parlamenti država članica ratifikuju SSP, što traje od godinu do godinu i po dana, pa i više. Odlaganje početka ratifikacije SSP je politička mera i potez koji je iznudila Holandija - objasnio je izvor "Blica" u Briselu.\nPrelazni trgovinski sporazum tiče se veza Srbije i EU koje su u domenu odlučivanja Evropske komisije, koja je i dala preporuku za njegovo odmrzavanje, i država članica, dok je SSP nešto širi i sadrži delove koji su isključivo u domenu odlučivanja država članica EU i zato je neophodno da prođe potvrdu njihovih parlamenata.\nHolandija je stavila svojim partnerima u EU do znanja da bi volela da deblokiranje sporazuma prođe u tišini i bez velike pompe s obzirom na to da je Ratko Mladić, optužen za ratne zločine, i dalje na slobodi. Nakon odmrzavanja prelaznog trgovinskog sporazuma na političkom vrhu Srbije je da odluči da li da do kraja godine preda kandidaturu. Kako je "Blicu" rečeno iz izvora bliskih vrhu vladajuće koalicije, politička odluka o datumu predaje kandidature još nije doneta, a sigurno će joj prethoditi konsultacije sa svim članicama EU do kraja godine. Konsultacije će biti intenzivirane u drugoj polovini decembra.


Izvodjač radova dužan da sanira štetu a rupa na trotoaru sve veća - JUGPRESS\nIzvodjač radova dužan da sanira štetu a rupa na trotoaru sve veća\nIzvodjač radova je dužan da sanira štetu na trotoarima gde su izvodili radove, odgovoreno je pre mesec dana na pitanja Regionalne informativne agencija JUGpress iz Odeljena za komunalno-stambene poslove, saobraćaj i infrastrukturu grada Leskovca a povodom udarne rupe u ulici Pana Djukića koja je nastala posle akcije raskopavanja trotoara po Leskovcu zbog postavljanaj optičkih kablova.\nU medjuvremenu počeo je da puca i asfalt pored rupe, što iziskuje poseban oprez pešaka ali i otežano kretanje trotoarom.\nIzvodjač radova ne reaguje i dalje ali, očigledno, ne reaguju ni nadležni pa ni Odeljene za komunalno-stambene poslove, saobraćaj i infrastrukturu grada Leskovca koje je tvrdilo ono što smo napisali u prvoj rečenici.\nIzgleda da će ipak ta rupa nastala posle “stručnog ” izvodjenja radova , kao i sva ona oštećenje trotoara koja se već dešavaju a biće ih još, biti sanirani od novca svih gradjana , tj. iz budžeta grada.\nAko već postoji obaveza izvodjača radova da to uradi, kako tvrde iz Odeljena za komunalno-stambene poslove, saobraćaj i infrastrukturu grada Leskovca, onda će eventualno saniranje plaćeno iz budžeta grada ili nekog drugog javmog izvora biti, zapravo, nenamensko trošenje sredstava.


''Nećemo birati lidere na Balkanu, sankcije nisu naš glavni adut" | Info | Politika\n27. May, 14:03\n''Nećemo birati lidere na Balkanu, sankcije nisu naš glavni adut" 0 Podijeli Podijeli na facebook Podijeli na twitter Podijeli na viber Pošalji na mail\n28.10.2021. / 12:30\nAutor Željko Svitlica 28.10.2021. / 12:30\nZamjenik pomoćnika državnog sekretara Sjedinjenih Američkih Država, zadužen za zapadni Balkan, Gabrijel Eskobar, rekao je da Vašington neće birati lidere na Balkanu i da neće posezati sa sankcijama.\nU interrvjuu za Al džaziru, "Bajdenov čovjek za Balkan" izjavio je da odnos Amerike i Srbije nije ni dobar ni loš, već komplikovan.\n"Nadam se da će ovo ‘partnerstvo u razvoju’, koje imamo sa Srbijom, moći da pomogne stabilnosti u regionu," kazao je Eskobar, odgovarajući na pitanje da li je Srbija destabilizujući faktor u regionu.\nOn je na 11. Bezbjednosnom forumu naveo da „Sjedinjene države nemaju u planu da biraju lidere na Balkanu“.\n"Ne želim da razočaram neke, ali sankcije neće biti naš glavni alat, to nije rješenje za Balkan. Rješenje su izbori i motivisanje građana i javnosti da učestvuje u političkom prostoru. Mora da se otvori veći prostor za dijalog sa civilnim društvom. Bez obzira da li političari razumiju moje poruke, vjerujem da ih javnost razumije", rekao je Eskobar.\nEskobar učestvuje u sesiji koju organizuje američki Pododbor za Evropu, energetiku, životnu sredinu i visoke tehnologije. Tijelo broji dvadeset članova od kojih je jedanaest iz redova Demokratske, a devet Republikanske partije.\nUoči pretresa Eskobar se javnosti obratio u utorak preko video linka i to učesnicima Jedanaestog beogradskog bezbjednosnog foruma – organizovanog u Srbiji.\nMnogi gledaju na Zapadni Balkan kroz prizmu devedesetih godina, dok Vašington to čini kroz prizmu 21. vijeka“, bila je jedna od poruka specijalnog američkog izaslanika.\n"Želja Sjedinjenih Država je da svih šest zemalja regiona postanu članice Evropske unije. To su evropske zemlje, među kojima su neke ostvarile ogroman napredak i njihovo priključenje EU ne bi predstavljalo opasnost za postojeće članice Unije, već veliku priliku", poručio je Eskobar u uključenju putem video linka.\nKao jedan od najvećih izazova Eskobar je naveo razgovore političara o problemima iz devedesetih godina mada je, kako je ukazao, trebalo odavno da budu riješeni.\n"Odgovor na pitanje da li će se pojaviti ljudi sa vizijom ekonomskog napretka ili će se nastaviti razgovori o devedesetim godinama je izbor naroda, a ne spoljnih aktera. Moguće je da SAD uvedu sankcije, ali ako se to dogodi, ne radi se o glavnom oruđu, niti o rješenju", rekao je Eskobar – konstatujući da u Srbiji postoji povezanost ekonomskih prihoda sa partijama, kao i da je Ministarstvo finansija, kako se izrazio, sprovelo kontrolu nevladinih organizacija.


Ovčari najavili izgraditi klanice u Ribešu, opština Knić - AgroSmart\nZa potrebe podizanja klanice za Udruženje odgajivača ovaca Srbije (UOOS) obezbeđena je parcela u Ribešu, opština Knić, saopšteno je iz UOOS.\nU saopštenju se navodi da je uspostavljena saradnja sa agencijom za regionalni razvoj radi pisanja projekta za dobijanje dela sredstava za izgradnju.\nAdvokatski tim SPOS-a je prihvatio da pruži logistiku u načinu organizovanja pravnog lica po kome će poslovati klanica i kompletnu pravnu zaštitu.\nResorno ministarstvo na čelu sa ministrom Branislavom Nedimovićem je podržalo projekat UOOS-a i prihvatilo učešće u njemu sa 50% novčanih sredstava od vrednosti investicije.\nBuduća klanica biće u većinskom vlasništvu članova Udruženja koji prihvate da investiraju u njenu izgradnju. Članovi investitori će uvek imati veću cenu i prednost prilikom otkupa.\nŠumadijski okrug, odnosno opština Knić izabrana je za izgradnju klanice jer je ravnomerno udaljena od svih krajeva Srbije.\nKlanica će imati značaja za svakog ovčara, jer će Udruženje organizovati otkupe na celoj teritoriji Srbije.\nKlanica će se baviti preradom ovčijeg i jagnjećeg mesa i svoje proizvode plasirati na domaćem i inostranom tržištu.\nSvi procesi u klanici će se obavljati u skladu sa pozitivnom zakonskom regulativom uključujući i sve standarde koji se primenjuju u klaničnoj-prerađivačkoj industriji.\nDeo sredstava koji će sakupljati odgajivači, biće sproveden kroz akciju „Jagnje za spas ovčarstva“.Ova akcija podrazumeva da svako ko želi da ima udeo nad vlasništvom klanice može uplatiti sredstva na posebno otvoren namenski račun.\nUskoro će biti sazvana skupština Udruženja na koju su pozvani svi ovčari Srbije koji će moći da učestvuju u ovom važnom projektu, kao i da postave pitanja vezana za njenu izgradnju.


Finska - Sputnjik Srbija\n11:22 16 Jun 2021\n„Arktički izazov 21“: Počele međunarodne vojne vežbe na nebu iznad Skandinavije\nVazduhoplovne snage Finske, Norveške i Švedske počele su da izvode jednu od najvećih vežbi sa borbenom avijacijom u Evropi „Arktički izazov“ („Arctic Challenge Exercise“), saopštila je pres-služba finskog vazduhoplovstva.\nSudar oklopnjaka: Vojnici lakše povređeni, jedan zadržan u bolnici\nDva oklopna transportera sudarila su se tokom vežbi u Finskoj, a u nesvakidašnjem udesu povređeno je više vojnika, od kojih je jedan zadržan u bolnici.\nPutin upoznao predsednika Finske sa provokacijama Kijeva u Donbasu\nPredsednik Rusije Vladimir Putin je tokom telefonskog razgovara sa predsednikom Finske Saulijem Ninisteom skrenuo pažnju na provokativne akcije Kijeva, koji ciljano pogoršava situaciju u Donbasu, saopštila je pres-služba Kremlja.\nFinski ministar: Prekid odnosa između EU i Rusije bio bi negativna prekretnica\nPotencijalni prekid odnosa između EU i Rusije bio bi negativna prekretnica. Rusija i EU treba da očuvaju diplomatske odnose u svim situacijama, uključujući i teška pitanja, kao što to rade Helsinki i Moskva, ocenio je šef finske diplomatije Peka Havisto.\n„Policajac koji peva“: Finac pokorio internet ruskom pesmom /video/\nFinac Petrus Šroderus, koji je na društvenim mrežama poznat kao „policajac koji peva“, objavio je album sa poznatim ruskim pesmama u svom izvođenju.\nIncident u nuklearnoj elektrani: Porastao nivo zračenja\nFinsko telo za nuklearnu bezbednost STUK saopštilo je danas da je nivo zračenja u nuklearnoj jedinici Olkiluoto2 porastao oko 13.00 časova na zapadu zemlje, ali da nije došlo do curenja i da je situacija pod kontrolom.\nJedinstveni broj građana moći će da se promeni: Promena zakona u Finskoj\nVlada Finske saopštila je da priprema zakon koji će građanima omogućiti da promene jedinstveni lični broj građana u slučajevima narušavanja privatnosti podataka koje nose visok rizik od krađe identiteta.\nFinska negirala glasine o radijaciji iz Rusije\nCentralni organ vlast, koji je odgovoran za radijacionu i nuklearnu bezbednost u Finskoj, negirao je glasine o navodnoj radijaciji iz Rusije.\nPredsednik SAD Donald Tramp je svojevremeno postavio pitanje da li je Finska deo Ruske Federacije, saopštio je „Njujork tajms“ pozivajući se na još uvek neobjavljenu knjigu nekadašnjeg Trampovog savetnika Džona Boltona koja će biti objavljena sledeće sedmice.\nBivša zatočenica petog finskog koncentracionog logora na teritoriji Karelo-Finske Sovjetske Socijalističke Republike Lenjina Makejeva saopštila je da je spremna da svedoči o zločinima koji su izvršile finske okupacione snage u vreme Drugog svetskog rata.\n„Čak su i deca od sedam ili osam godina zatvarana u ćelije za to što su gladni i bedni išli po gradu i prosili hleb… U pokušaju da pobegnu, tri zarobljenika su... pretučeni do smrti“ — ovo je deo svedočenja zatvorenika u koncentracionom logoru 1942. godine. A ne radi se o nemačkom logoru, već o finskom.\nFinska najsrećnija zemlja, Rusija na 73. mestu od 156 na listi\nFinska je treći put za redom najsrećnija zemlja na svetu, prema izveštaju UN. Rusija je na listi 156 zemalja ove godine pala pet mesta i sada je na 73. mestu.\nFinski ugao: NATO nas neće štititi u slučaju napada Rusije\nRuski specijalni voz za čišćenje snega trenutno se testira na severnim železnicama Finske, gde je ruska oprema podigla veliku prašinu. Finci, koji skoro šest hiljada kilometara železnice čiste pomoću traktora i bagera, okarakterisali su ruski voz-čistač snega kao „mašinu kojoj nema ravne na svetu".\nRuski i finski Deda Mraz razmenili poklone\nRuski Deda Mraz i finski Joulupuki razmenili su poklone i čestitke na rusko-finskoj granici, kao simbol dobrosusedskih odnosa dve zemlje, saopštila je pres-služba gubernatora i Vlade Lenjingradske oblasti.\nRazigrani mornari postali zvezde društvenih mreža /video/\nNa društvenoj mreži „Tik-tok“ objavljen je video-snimak na kome regruti finske mornarice igraju uz muziku iz Diznijevog crtanog filma na vojnom brodu.\n„Ledena jaja“ nasukana na finskoj obali zaprepastila javnost /foto/


Dvije osobe uhapšene s gotovo 25 kilograma eksploziva u Boru\nby A.R 11/09/2019\nPripadnici Ministarstva unutrašnjih poslova Srbije- Službe za borbu protiv organizovanog kriminala, uhapsili su u Boru Lj. J. (1978) i E. I. (1981) zbog postojanja osnova sumnje da su izvršili krivično djelo nedozvoljena proizvodnja, držanje, nošenje i promet oružja i eksplozivnih materija.\n“Prilikom pretresa stanova i drugih prostorija koje koriste osumnjičeni, policija je kod Lj. J. pronašla 24 kilograma eksploziva, a kod E. I. 600 grama eksploziva i 23 komada elektrodetonatorskih kapisli”, saopćio je MUP Srbije.\nU Italiji uhapšeno više od 300 osumnjičenih mafijaša ozloglašene Ndrangete\nKo to prijeti domaćim političarima? Članovima Predsjedništva BiH...\nOglasio se Elvedin Hamzić prvi put nakon “otmice”:...\nPokrenuta peticija da Bryantova silueta krasi logo NBA...\nNastavnica koja poklanja dvojke za ništa očitala bukvicu:...


Na sastanku čija tema je proširenje na Zapadni Balkan, očekuje se da će evropski ministri odložiti odluku o otvaranju pregovora sa Severnom Makedonijom i Albanijom za drugu polovinu godine.\nSavet ministara poručuje da je sadašnji status kvo u dijalogu Beograda i Prištine neodrživ i poziva na nastavak dijaloga "što je pre moguće".\nKad je reč o Beogradu, potrebni su dalji napori na "uspostavljanju povoljnog ambijenta za dijalog, uključujuci i angažman Beograda na medjunarodnom i regionalnom planu i uzdržavanje od akcija koje mogu biti shvaćene kao provokacija", stoji u zaključku.\nEvropski komesar za proširenje i dobrosusedsku politiku Johanes Han poručio je da je za početak jula odložio svoje napore da odblokira dijalog Beograda i Prištine.\nJohanes Han je ocenio da je teško motivisati lidere dve strane da se vrate za pregovarački sto.\nHan je objasnio da je, zbog toga što je bio usredsređen na situaciju u Moldaviji, odložio svoje napore da odblokira dijalog Beograda i Prištine za početak jula. "Ali sigurno neću odustati od tog pitanja", poručio je evropski komesar.\n30.05.2020 Od 1. juna normalizacija međugradskog saobraćaja (472)\n30.05.2020 Agencija pokreće postupak protiv šest funkcionera zaposlenih na Kosovu (272)\n30.05.2020 Javni puls: Problemi isti, ali raste poverenje u institucije (130)


"Srbija je u potpunosti posvećena i zalaže se za istraživanje svih ratnih zločina, ispitivanje svih zločina i privođenje svih onih koji su optuženi i kažnjavanje odgovornih za ratne zločine", rekla je premijerka Srbije Ana Brnabić 8. juna za TV Pink.\nPremijerka Srbije Ana Brnabić izjavila je da ne može da komentariše presudu Haškog suda Ratku Mladiću, kojom je pravosnažno osuđen na doživotni zatvor zbog genocida, zločina protiv čovečnosti, kršenja zakona ili običaja ratovanja tokom rata u Bosni i Hercegovini.\n"Ovu presudu ne mogu da komentarišem i neću da komentarišem sada, jer će predsednik (Srbije Aleksandar) Vučić o tome govoriti večeras na sednici Saveta bezbednosti Ujedinjenih nacija (UN)", rekla je Brnabić gostujući na televiziji Pink.\nBrnabić je dodala da mora da bude oprezna prilikom komentarisanja presude Mladiću "da ne bi nanela štetu Srbiji".\nOna je ocenila da je Haški tribunal "politički sud" i navela da je njena najveća zamerka ta da "sud nije doprineo pomirenju".\nSudsko veće Međunarodnog krivičnog suda za bivšu Jugoslaviju, kojim je predsedavao sudija Alphonso Orie, Mladića je 2017. godine prvostepeno osudilo po 10 od 11 tačaka optužnice za ratne zločine i zločine protiv čovječnosti. Oslobođen je, međutim, optužbe za genocid počinjen u šest bosanskohercegovačkih opština tokom 1992. godine – Prijedoru, Sanskom Mostu, Ključu, Kotor Varoši, Foči i Vlasenici.\nZvaničnici u Srbiji u svojim izjavama odbijaju da priznaju da se u Srebrenici dogodio genocid. Zbog toga je Srbija i kritikovana u izveštajima Evropske unije.


U "golfu" vozio cigarete vrijedne 9.000 KM – Fokus.ba\nU “golfu” vozio cigarete vrijedne 9.000 KM\nCigarete pronađene u okviru operativne akcije "Bastion" i drugi dokazni materijali su privremeno oduzeti, a protiv Ž.V. Tužilaštvu BiH biće dostavljen izvještaj\nPripadnici Jedinice granične policije Trebinje spriječili su nezakonit promet 1.950 kutija raznih vrsta cigareta bez akciznih markica, vrijednosti oko 9.000 KM.\nIz Granične policije BiH saopšteno je da su cigarete otkrivene na području Bileće u vozilu “golf” kojim je upravljao državljanin BiH čiji su inicijali Ž.V. /38/.\nCigarete pronađene u okviru operativne akcije “Bastion” i drugi dokazni materijali su privremeno oduzeti, a protiv Ž.V. Tužilaštvu BiH biće dostavljen izvještaj.\n#cigarete#Granična policija BiH\nUhapšena dva granična policajca BiH


Lider Talibana mrtav ili ne?\nPoternica FBI-a za Mulom Omarom (arhiva)\nU konfuznim izveštajima, avganistanska vlada danas je objavila da je lider Talibana Mula Omar mrtav i to već više od dve godine, dok Taliban to poriče.\nPortparol najveće avganistanske obaveštajne agencije, Abdul Hasib Sediki izjavio je da je Omar bio jako bolestan i da je umro pod sumnjivim okolnostima u bolnici u Karačiju u Pakistanu pre više od dve godine. On međutim nije objasnio koje su to sumnjive okolnosti niti koliko dugo njegova agencija već ima informacije o Omarovoj smrti.\nIz kabineta predsednika Ašrafa Ganija su rekli da je Omar umro 2013, međutim Taliban tvrdi da je njihov lider i dalje živ.\nU Vašingtonu, Bela kuća kaže da su izveštaji o Omarovoj smrti izgleda pouzdani i da američki obaveštajci ispituju okolnosti pok kojima je umro.\nNejasno je zašto je vesti o njegovoj smrti tek sada dospela u javnost, mada se izveštaji o Omarovoj smrti pojavljuju još od 2001. godine. To je ujedno i godina kada je jednooki, tajanstveni lider Talibana poslednji put viđen u javnosti pošto su vojne snage predvođene Sjedinjenim Državama srušile njegovu vladu posle čega je on pobegao preko avganistanske granice u Pakistan.\nSmrt Mule Omara, bliskog saveznika terorističke mreže Al Kaida, mogla bi dodatno da iskomplikuje ili čak otkaže drugu rundu mirovnih razgovora Talibana i avganistanske vlade zakazanih za petak.\nU saopštenju predsednika Ganija se navodi da bi trebalo nastaviti napore za okončanje dugogodišnjeg konflikta oko kontrole Avganistana i dodaje da njegova vlada veruje da je put za mirovne razgovore sada otvoreniji nego ranije te poziva sve naoružane opozicione grupe da iskoriste ovu priliku i priključe se mirovnom procesu.\nSmrt Omara bi takođe mogla da dovede do borbe za prevlast unutar ove pobunjeničke grupe, za koju se smatra da je sastavljena od nekoliko zasebnih sekti koje nisu čvrsto povezane. U nekim izveštajima se navodi da su među mogućim Omarovim naslednicima aktuelni zamenik lidera Mula Mansur i Omarov sin, Mohamad Jakub.\nI pored izveštaja iz kabineta avganistanskog predsednika, portparol Talibana rekao je Glasu Amerike da je Mula Omar i dalje živ. Ta izjava je protumačena kao pokušaj da se umanji značaj bilo kakvog saopštenja koje bi moglo da ugrozi pregovore.\nMula Omar je predvodio Taliban kada su američke snage izvršile invaziju na Avganistan 2001. odnosno posle terorističkih napada na Sjedinjene Države 11. septembra.


Ministar je rekao da će ovaj remont omogućiti osposobljavanje dodatnog broja aviona tipa ORAO i G-4 za korišćenje u našem Ratnom vazduhoplovstvu, što je u skladu i sa nastavkom projekta modernizacije vazduhoplovstva.\nStefanović je napomeuno da je to uz proces modernizacije, jedan od ključnih projekata koji u ovoj i u narednim godinama Ministarstvo odbrane želi da sprovede, kako bi povećalo kapacitete ne samo Ratnog vazduhoplovstva već i čitave vojske.\n"Takođe, na ovaj način se i praktično investira u preduzeće „Orao“, koje u ovom delu Evrope jedino može da sprovede remont ovakve vrste motora, a time istovremeno investiramo i u bratsku Republiku Srpsku", poručio je ministar Stefanović.\nMinistar je naglasio da je sa partnerima iz Republike Srpske danas bilo reči o organizovanju posete i drugim kompanijama u Republici Srpskoj poput „Kosmosa“, u cilju povećanja robne razmene i industrijske saradnje.\n"Ono što je za nas prioritetni cilj je da povećamo kapacitete i sposobnosti Vojske Srbije. Ja sam uveren da ćemo sa ministrom i sa drugim kolegama iz Republike Srpske veoma brzo nastaviti najsnažniju moguću saradnju", naglaiso je Stefanović.\nMinistar privrede i preduzetništva Republike Srpske Vjekoslav Petričević zahvalio je ministru Stefanoviću na ukazanom gostoprimstvu, naglasivši da je danas potpisan ugovor sa kompanijom „Orao“ iz Bijeljine, samo jedan u nizu ugovora koje je Ministarstvo odbrane Srbije do sada zaključilo sa tom i sa drugim kompanijama namenske industrije Republike Srpske.\nVojska Srbije ratni avioni Srbija i RS vojni avioni remont motora